open-index/open-wikipedia-markdown huggingface dataset:
學生 t 測試

**學生  測試**（參見），簡稱 **t 測試**，係統計學上常用嘅一種分析方法，通常畀人攞嚟睇吓兩個組之間喺某一個變數上係咪有明顯嘅差異嘅，例如係比較兩個地區嘅人嘅身高或者係比較兩個農場嘅牛有冇話邊面嗰啲大隻啲。t 測試涉及以下嘅方程式，比較兩組喺個變數上嘅平均值：
:t = \frac{\bar {X}_1 - \bar{X}_2}{s_p \sqrt{2/n}} 

當中 n 係成個樣本嘅大細， \bar {X}_1 同 \bar{X}_2 就係兩個組分別喺個變數上嘅平均值，s_p 係兩個組嘅標準差（t 測試假設咗兩個組嘅標準差相等），最後計到一個 t 值出嚟。如果 t 值好大，噉就表示咗「兩個組之間嘅差異」大過「組嘅內部差異」好多，噉亦都表示咗「個實驗嘅操作造成嘅差異」大過「隨機性嘅個體差異」－t 值愈大愈係表示兩個組之間嘅差異係因為組嘅存在而造成嘅。計到個 t 值之後，仲有啲方法可以跟手計埋個顯著性嘅值出嚟。

呢個測係英國人 William Sealy Gosset 喺 1908 年發表嘅。發明者係健力士啤酒廠嘅員工，因為酒廠唔比佢嘅僱員寫學術論文，免得洩漏商業機密，所以佢用咗「學生」(Student) 呢個筆名來發表佢嘅研究。
## 分類
### 獨立樣本

獨立樣本 t 測試指做 t 測試比較嗰兩個組係獨立同分佈（iid）嘅，例如做個心理學實驗，用隨機抽樣方法隨機噉抽咗 n 個受試者返嚟，再用隨機方法將佢哋分落實驗組同對照組（即係每位受試者有 50% 機率入實驗組、50% 機率入對照組）。

### 配對樣本

配對樣本 t 測試指做 t 測試嗰兩個組**唔**係獨立同分佈嘅，研究者做咗某啲嘢，令一組數值當中每一個都喺另外嗰組當中有個對應，例如做個心理學實驗，研究者想知個實驗操作會引致變數 X 有乜變化，於是就喺實驗前量度 X 一次，跟住對受試者做實驗操作，然後喺實驗後又量度 X 一次（睇返重複量數設計）。喺呢個情況下，每位受試者都有一個「實驗前嘅 X 值」（X_\text{pre}）同「實驗後嘅 X 值」（X_\text{post}），研究者想比較兩組數值（總共有 n 個數值，而受試者數量係 n/2），但兩組數值唔係獨立同分佈嘅－每個 X_\text{pre} 值都有一個相應嘅 X_\text{post} 值（一位受試者嘅 X_\text{pre} 值同佢嘅 X_\text{post} 值）。喺配對樣本 t 測試當中，兩組數值理論上會互相影響－每一個 X_\text{post} 理論上都會係相應嘅 X_\text{pre} 嘅函數（X_\text{post} = f(X_\text{pre})），所以同獨立樣本 t 測試比起嚟，配對樣本 t 測試嘅統計自由度（df；睇下面）會明顯低啲：
:df = \frac{n}{2} - 1

## 睇埋
*實驗組同對照組
*ANOVA

## 引咗
情牽拉麵茶

《**情牽拉麵茶**》（），係一部2018年嘅電影，喺星加坡、日本、法國等聯手拍攝。邱金海執導，齋藤工、歐萱、松田聖子、李國煌等人主演。

## 演員
* 齋藤工 飾 Masato
* 歐萱 飾 Mei Lian
* 松田聖子 飾 Miki
* 李國煌 飾 Uncle Wee
* 伊原剛志 飾 Kazuo
* 別所哲也 飾 Uncle Akio
* Beatrice Chien 飾 Madam Lee

## 參考

## 出面網頁
*
謝立文

**謝立文**（）係香港細路漫畫《麥嘜》、《麥兜》系列嘅作者之一。謝立文負責故事創作，而佢老婆麥家碧負責插圖。

謝立文另著有「屎撈人」、「樣衰阿闊」系列故事。

謝立文喺赤柱聖士提反書院讀中學。《麥兜》入邊嘅「春田花花幼稚園」，部份係佢母校嘅回憶。例如黃秋生配音嘅校長同黎根，就係按照佢讀書嗰陣個校長葉敬平個樣刻畫，所以啲舊生睇到無不拍案叫絕。《麥兜》動畫版入邊好多歌都係由校友何崇志博士填詞及編曲。

另亦有指《麥兜噹噹伴我心》動畫電影入邊，帶領春田花花幼稚園同學組成合唱團、有濃厚音樂底子嘅校長，係按照佢讀書嗰陣時嘅音樂老師唐少偉（）而塑造嘅角色。
滴滴出行

**DiDi**（），中文名叫**滴滴出行**（），曾經叫**滴滴打車**（），係中國一個流動應用程式，提供預約的士同各類專車嘅服務，2012年由程維創辦，可以話係中國大陸版本嘅Uber。

## 出面網頁
*
飛鵝嶺站

**飛鵝嶺站**（；）係廣州地鐵嘅車站，2017年12月28號開通，位置喺花都區炭步鎮風神大道同嶺東路嘅交界西邊隔籬。

佢既係西邊嘅尾站，又係廣州地鐵系統最西邊嘅車站。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係月台。雖然車站冇休息室，但廁所同母嬰室喺月台西邊。
#### 打掂

#### 打橫

### 站廳
飛鵝嶺站嘅站廳收費區喺車站南邊，北邊係過街通道。收費區有好多部扶手電梯同樓梯、專用𨋢往返月台都得。

### 月台
呢個站有一個島式月台，喺風神大道同嶺東路嘅交界西邊隔籬地底。

### 商舖同自助服務
而家嘅飛鵝嶺站入面有便利檔同麵包檔響度。不過自助服務凈得自動販賣機、自動影相機同自動賣卡充值機、共享雨遮響度。

### 出入口

呢個站一共有4個出入口，分別係A、B同C，D。

## 頭尾班車信息同配線圖
}

▼岐山車輛段（終點）
|}

## 車站歷史
### 規劃
呢條路線喺2005年嘅地鐵規劃出現，嗰時攞咗原先嘅新華綫從原先西邊嘅總站——花都汽車城站，改成向西延長到呢個站為止重將路線一分為二，東邊路段縮短到高增。隨後路線改成一部分重喺2010年落實規劃。
### 施工

*2012年8月4號，車站開始喐手起。
*2013年9月26號，車站正式封頂。
*2017年9月30號，車站正式三權移交。
### 開通
2017年12月28號12:00，由於正式開通，呢個站亦正式開放。

### 出入口
呢個站早期開通時，凈得A、B同C三個出入口。而D出入口喺2018年4月5號開放。

## 利用狀況
呢個站嗰四個出入口嘅客流情況都唔同。喺平時上落班高峰，B同C嗰兩個出入口客流比較多。尤其係C出入口客流比較旺，客流主要係隔籬係風神公社一帶啲住宅小區為主。而B出入口主要有個巴士總站響度，客流係轉搭巴士到炭步及赤坭為主。而D同A出入口方面，其中D出入口喺每年4月嘅清明拜祭時段比較多人上落，而A出入口要喺隔籬嘅花都東風體育場有大型籃球或羽毛球比賽時先至比較多人上落。其它時段都比較冷清下。

## 附近嘅建築同景區

### 墳場
* 花都新華陵園
### 體育場
* 花都東風體育館
* 東風日產體育場
### 住宅小區
* 風神公社
### 公園
* 飛鵝嶺山頂公園
### 學校
* 風神實驗小學
* 保利第二小學

## 攷

## 上一站·下一站




類:花都區
花都東風體育館

係中國廣東廣州一體育場，2008年10月28號喐手起，2010年11月13號起好兼投入使用，位置喺花都區炭步鎮，北靠風神大道；東靠嶺東路；西同南靠飛鵝嶺。

佢係花都區委員會同花都區人民政府屬下嘅單位。

## 史
2008年初，花都區委同人民政府為咗迎接2010年亞運而決定兼批復，揀咗喺飛鵝嶺一帶搞間新嘅體育場館出嚟，期間以「花都區新體育館」嘅名嚟起呢間嘢。直到2010年11月13號起好嗰時，場館最後定名做**花都東風體育館**。2010年亞運會期間先後辦過籃球同埋羽毛球比賽。亞運結束之後亦做咗普通嘅比賽場館用途，曾經喺2011年7月30號，廣州自由人（而家係北京控股翱龍）最後一場全國男子籃球聯賽常規賽試過喺呢間嘢入面辦。

## 攷

類:廣州運動場
類:花都區
松柏塱

**松柏塱**（）係香港一條圍頭同客家雜居嘅圍村，位於香港新界上水西部泛濫平原嘅淡水濕地，具體位置爲大頭嶺、青山公路、塱原同石上河之間。松柏塱村由黃、劉、温、陳、李、鄺及簡姓七個宗族喺20世紀初期左右建立，村前建有五間呢五姓族人嘅祠堂。村內唔少古建築仲保留原來風貌，可以講係香港而今保存得至好嘅客家圍村。著名練馬師簡炳墀係松柏塱原居民，試過獲選為松柏塱村村長。由於松柏塱一開始就係雜姓村落，其內部亦分爲唔同姓氏嘅聚居群落，當中最出名嘅就係**客家圍**。粉嶺公路起好之後，松柏塱分開咗南北兩部分，由行人天橋連接，松柏塱村主體位於粉嶺公路北面，公路南面亦有少量村屋，高爾夫景園同愛園別墅都屬松柏塱範圍之內。

## 松柏塱客家圍

**客家圍**（），位於松柏塱村嘅南部，通稱**松柏塱客家圍**（），由來自沙頭角荔枝窩嘅黃建常及黃建文兄弟喺大概1903年開始起，1920年代完工。黃氏兄弟都係十九世紀末及二十世紀初嘅華人領袖，兩個人都係第一屆鄉議局嘅成員，黃建常係捐款成立廣華醫院嘅總理之一，黃建文就做過客家組織祟正總會嘅司庫。

客家圍內總共有兩排村屋。前嗰排起好先，後來起埋後嗰排。圍村內亦包括一座書室、一間雅緻嘅祠堂**鍚宗黃公祠**及一座三層樓高嘅更樓，成條村四周起咗堅固嘅城牆。當時黃氏特登喺惠州請咗五十個技術工人負責起樓。

客家圍建築群至今都相當完整，文物價值甚高，客家圍內嘅民居、更樓、圍牆、圍門、書室及鍚宗黃公祠已經俾古物古蹟辦事處列為一級歷史建築。

## 五大祠堂

松柏塱有五間祠堂並列，分別係陳氏家祠、黃氏家祠、劉氏家祠、鄺氏宣城堂及簡氏敦厚堂，都喺1930年代起，以代表松柏塱五大氏族。每逢節慶氏人就會齊集祠堂，不過鄺氏、劉氏同陳氏嘅點燈儀式就會喺集成堂而唔係自己個祠堂舉行。

五間祠堂俾古物古蹟辦事處倡議列為三級歷史建築。

## 陳氏家塾

陳氏家塾喺1910年代起，同時係陳氏嘅書室、祠堂同居所。博文學校建成後，取代咗家塾嘅教育功能。

家塾俾古物古蹟辦事處列為三級歷史建築。

## 博文學校

博文學校由松柏塱村民喺1920年建立，係新界第一間註冊學校，亦係最早期嘅資助學校之一，當時政府每年向學校資助港幣60元辦學。學校由校舍及高座組成，喺1948年、1954年同1962年擴建過，擴充課室接收來自第啲村落嘅學生。日佔香港期間，學校被迫關閉，去到1946年先至復課。1950年，學校首次開辦6班小學，係新界教育發展嘅里程碑。1965年，學校成立博文幼稚園，規模盛極一時。踏入1980年代，學校面對市區學校嘅競爭同收生率日漸減少嘅威脅，入學人數下降。1993年，學校轉為全日制並開始接收內地學生，之但係到2000年代卒之停辦。而今校舍主樓及1954年起嘅校舍俾古物古蹟辦事處列為三級歷史建築。
新界喇沙中學

**新界喇沙中學**（）係香港一間天主教中學，由喇沙會修士斐利士（Brother Felix Sheehan）喺1965年創立，位於新界上水金錢村金錢路6號。

## 簡史
第一至四年級只收男生，而五至七年級就收男女學生。2007年開始分批轉為男女校，而今全校中一至中七均有男女學生。各科原來用英語上堂。後來母語教學運動開始，1987年一年級及四年級文科改為使用粵語教學，1995年擴展至四年級所有科目。1997年，母語教學喺所有班級全面推行。

2006年，學校為慶祝四十周年，成立咗「新界喇沙中學發展基金」，並籌得過百萬港元。款項除咗用來增添教學設施之外，亦用來設立獎學金同助學金。部份款項亦用作資助學生嘅交通、學習活動開支，以減輕家長負擔。唔少校友喺商界、學術界、科技界、醫學界、法律界及其他專業都有傑出表現。

2015年12月8號，學校喺九龍灣國際展貿中心舉行慶祝五十周年金禧晚宴，香港喇沙修士會高層以及唔少教育界名人、校友及師生出席。

## 知名舊生
* 洪劍峰，萬保剛集團主席，香港城市大學榮譽博士
* 蔡潮盛，香港中文大學電子工程系教授
* 黃重光，醫生，中文大學前精神科學系教授，系主任，全人教育基金主席
* 黃志光，前漁農自然護理署署長
* 黃武廷，會計及企業界知名人士，亦為前任校監
* 葉富華，資深會計師及香港童軍總會合唱團團長
* 陳志忠，台灣資深泌尿科醫生，台灣桃園敏盛醫院前院長
* 楊寶林，律師，律師行合夥人
* 袁兆昌，香港新進作家，作品《超凡學生》奪得第十五屆「香港中學生好書龍虎榜」冠軍，後來更改編成舞台劇上演
* 袁健濠，香港著名欖球員，欖球教練，藝人
* 周諾恒，香港年青新社運活躍分子
* 曾繁光，香港著名精神科醫生、作家
* 黃興權，資深牙科醫生
* 梁嘉明，香港仁安醫院齒科醫生
* 程文亮，土木工程拓展署高級技術主任（土木工程）
* 鄭汝汾，醫學教授，台灣高雄長庚大學醫院放射診斷科系主任，肝臟移植影像學家，北京大學醫學講座教授
* 黃偉國，香港浸會大學副校長及理學院院長、美國威斯康辛大學化學博士、世界知名化學及物料學學家
* 馮強，香港著名英語專欄作家
* 魏勇德，消防總區副消防總長，香港消防及救護學院院長
* 俞官興，監警會秘書長、前海關副關長。1981年香港大學畢業，投考海關見習督察，以全班第一名畢業，獲頒發金雞獎。
* 張建良，養和醫院精神專科醫生，2001年當選香港十大傑出青年

* 余顯華，2015年渣打馬拉松10公里賽季軍得主
*鄧添識，律師，律師行合夥人
*陶建文，澳洲SBS電台法律節目主持人，前雪梨市政府高級律師

## 參考

## 出面網頁
* 新界喇沙中學網頁
* 香港喇沙會
港督渡假別墅

**港督渡假別墅**可以係：

* 前港督山頂別墅，位於香港島太平山頂，喺1946年拆卸
* 港督粉嶺別墅，位於新界上水，而今係「行政長官粉嶺別墅」
海上巴士

**海上巴士**（）係加拿大卑詩省大溫哥華地區嘅渡輪服務，連接布勒內灣兩岸嘅溫哥華市中心濱海站同北溫哥華市。海上巴士由營運，係運輸聯線旗下大溫哥華地區公共交通服務一部分。

截至2009年，海上巴士載客量達每日18,500人次，夏季上升至21,000人次，喺2010年冬季奧運會期間運行更錄得48,000人次嘅單日載客量。海上巴士喺2004年至2009年間嘅年度載客量達520萬人次，2008年創咗554萬人次嘅年度載客量記錄。

## 營運

海上巴士服務時段介乎朝早6點至第日清晨1點。週一至週六，日頭有兩艘渡輪航行，每15分鐘一班，週一至週六晚黑同週日只有一艘渡輪航行，每30分鐘一班。來往溫哥華市中心同北溫哥華一程需時約12分鐘。

運輸聯線嘅收費架構適用於此，乘客需要畀橫跨兩個收費區嘅費用，而喺週一至週五晚黑六點半之後，以及週末及假日全日，乘客淨係畀一個收費區嘅費用就得。以前海上巴士都好似架空列車噉，靠乘客自律畀錢。為咗避免乘客走飛，碼頭內時不時會有警察同運輸聯線員工檢查乘客嘅付費證明，有權要求未能出示有效付費證明嘅乘客離開碼頭，最高罰款達173加元。海上巴士兩個碼頭嘅中央候船廳皆設有閘機，但只作人流管制而非收取船飛之用。入閘人數一超過船隻載客量上限，入閘機就上鎖，以免船隻超載。隨著運輸聯線推出康百世卡智能收費系統，濱海站同朗斯代爾碼頭都加設驗票閘門，喺2016年4月啓用。

乘客可攜帶單車搭海上巴士，無需額外畀錢。每班渡輪限載六部單車。

## 碼頭

海上巴士喺溫哥華市中心嘅碼頭係屬於濱海站一部分，以一條行人天橋同濱海站大樓相連。乘客可以喺處轉溫哥華架空列車嘅博覽線同加拿大線，以及西岸快車通勤鐵路線。渡輪喺北溫哥華停泊喺，乘客可以喺處轉北岸巴士線。

海上巴士兩座碼頭各提供兩個泊位，碼頭建築嘅平面係「山」字型。中央候船廳喺兩個泊位之間，以隔牆同入閘機分成兩部分，各服務一個泊位，乘客喺度等上船。泊位另一邊嘅通道俾落船嘅乘客離開碼頭。成個碼頭佈局同鐵路系統嘅西班牙式月臺佈局相似。

## 船隊
海上巴士目前的船隊由下列船隻組成：

海上巴士喺1977年投入服務時有兩艘渡輪，分別為「布勒水獺號」（）同埋「布勒海狸號」（），兩艘船嘅載客量都係400人，由Yarrows公司製造。第三艘渡輪由域多利船塢公司製造，命名為「布勒太平洋微風號」（），同樣可運載400人，耗資2億5千萬加元，喺2009年10月付運畀運輸聯線，並喺同年12月投入服務。2010年冬季奧運會期間，三艘渡輪開齊，以應付奧運期間嘅額外乘客需求。

運輸聯線本來計劃喺奧運過後翻新水獺號同海狸號，等佢哋壽命延長20年，然後再恢復奧運期間開齊三艘渡輪嘅航行安排。不過，由於資金短缺，奧運過後海上巴士服務主力由海狸號同太平洋微風號兩艘渡輪提供，水獺號就留做後備。運輸聯線仍然寄望日後會有足夠經費長期實行三船服務，因此保留全數三艘渡輪。

運輸聯線喺2012年尾宣佈建造第四艘渡輪，並由荷蘭嘅德文船塢集團（Damen Group）投得總值約2500萬加元嘅工程合約。新船命名為「布勒水獺二號」（），2014年6月建成，同年7月尾交船畀運輸聯線，12月1日啓航。海狸號將改做後備，水獺號就會退役。

## 歷史

布勒內灣早喺1866年已出現渡輪服務，但當年嘅「渡輪」實際上只係一隻划艇。正規嘅渡輪船隻喺1873年投入服務，而連接溫哥華市同朗斯代爾碼頭嘅定時渡輪服務喺1891年首航。獅門橋1938年通車之後試過搶到渡輪部分生意，但二戰期間北溫哥華一帶造船業興旺，令渡輪乘客數目回升。戰後私家車越來越普遍，令渡輪再度流失乘客，並喺1958年8月30號停航。

1960年代有人提議起行車隧道橫越布勒內灣，喺溫哥華呢邊駁上新起嘅高速公路。但隨住溫哥華市嘅公路計劃取消，隧道計劃亦告吹，原先預留來起隧道嘅錢改咗復辦布勒內灣載客渡輪服務。大溫哥華區域局1975年發表一份報告，將渡輪服務列為改善區内運輸嘅首要項目之一，而渡輪就喺1977年6月16號以「海上巴士」嘅名啓航，再度為乘客提供搭船過海嘅選擇。

## 參考

## 出面網頁

* 運輸聯線網站 海上巴士頁面
吳南生

**吳南生**（），原名**吳祖武**，曾名**吳楚人**、**陳南生**，筆名**左慈**，佢係中華人民共和國政治人物，佢喺汕頭市出世，原籍廣東潮陽縣關埠鎮上蒼村。

早年擔任中共普寧縣委書記。之後擔任中共吉林省委政研室副主任。1949年，任南昌市副市長。此後歷任中共廣東省委常委。1980年，兼任廣東省經濟特區管理委員會主任、中共深圳市委第一書記同市長，率先進行改革開放。1985年，任廣東省政協主席，此後創建汕頭大學。

吳南生於2018年4月10號下晝4點19分喺廣東省人民醫院離世，享年95歲。

## 參考

類:中國城市市長
李大爲

**李大爲**可以係：
*李大爲 (北京)，中國大陸導演
*李大爲 (湖南)，中國大陸軍人兼見義勇為人士
李大爲 (北京)

**李大爲**（；；）係中國大陸嘅電視電影監制，北京人。1995年喺北京電影學院畢業之後而出道做導演。期間先後拍過好多部片同劇集，尤其係2003年嘅《金粉世家》劇集，攞咗第三屆中國電視藝術雙十佳嘅稱呼，重令陳坤、董潔同埋劉亦菲三位演員一夜成名。2009年拍嘅電影《驢子的復仇》攞過中國電影金雞獎導演處女作獎。

2018年4月10號晚黑，佢因膽管細胞癌復發，喺北京清華長庚醫院入面死咗，終年47歲。佢嘅送殯儀式喺同年月13號朝頭早喺北京八寶山殯儀館開搞。

## 攷
* 《金粉世家》导演李大为患癌去世，年仅47岁，主演董洁发文悼念 鳳凰網 （2018-04-10）
* 《金粉世家》拍摄过程中导演一度要求董洁减肥，李大为因病去世 东方网 （2018-04-10）

## 出面網頁
* 

大爲
類:北京人

類:癌死者
花都廣場

**花都廣場**可以係：
* 花都廣場 (廣州)：中國廣東廣州一大型廣場，喺花都城區中心。
* 花都廣場站：廣州地鐵9號綫嘅車站
* 花都廣場 (香港)：香港一私人屋苑，喺新界北區粉嶺。
花都廣場 (廣州)

**花都廣場**（；）係中國廣東廣州一大型廣場，1999年起好，位置喺花都城區中心地帶，東靠田美河；南靠駿景苑、怡雅苑同寶裕苑、鑽石花苑小區；西靠公益路；北靠花都區人民政府。

佢既係花都嘅地標建築，又係花都嘅政府部門聚集地。廣場長500m，闊300幾m，佔地面積18公頃。

## 攷

類:廣州嘅廣場
類:花都區
內涵段子

**內涵段子**（；）係中國大陸冇咗嘅網站同APP，2012年5月由張一鳴創辦，總部喺北京海淀區知春路甲48號。

間網站同APP主要搞啲搞笑同無厘頭嘅段落為主。曾經喺2017年11月先後俾湖南衛視嘅《快樂大本營》同埋愛奇藝嘅《冒犯家族》節目引用過。

2018年4月10號，國家新聞出版廣電總局下令整頓互聯網嘅視聽環境，內涵段子連同今日頭條、鳳凰新聞等類似嘅APP被下令閂檔。

## 攷

類:執咗笠嘅網站
天貴路

**天貴路**（）係中國廣東廣州嘅南北走向主幹道，喺花都城區中心，南邊從濱湖路開始，一直向北去到平步大道東。

## 概要
全長5.8km，闊40米，雙向6車道。

## 經過嘅道路
條路順序從南到北排，**加粗**嘅字係主幹道：
* 濱湖路
* 新華路
* **[[商業大道 (廣州)|商業大道]]**
* 紅珠路
* 體育路
* **[[雲山大道]]**
* 寶華路
* 龍珠路
* **[[迎賓大道 (廣州花都)|迎賓大道]]**
* **[[紫薇路 (廣州)|紫薇路]]**
* **[[三東大道|三東大道西]]**
* **[[茶園路 (廣州)|茶園路]]**
* **[[平步大道|平步大道東]]**
臺南都會區

，又叫做**大臺南地區**、**臺南大都會區**、**大臺南都會區**，係臺灣第五大都會區，排喺臺北都會區、桃園中壢都會區、臺中彰化都會區、高雄都會區（由北至南數）後邊，核心都市係臺南市。區域涵蓋臺南市、高雄市部分地方，都會人口大概136萬人，係世界上第318大嘅都會區，目前全臺南人口188.6萬人，人口同範圍依照唔同嘅資料有唔同嘅數據同定義。

依據主計處喺2010年5月18號發布嘅新聞稿，上述定義範圍連同全臺灣各種統計地區嘅分類定義，喺當年12月25號停止適用。

## 範圍
根據中華民國主計處對「都會區」嘅定義，臺南都會區包括下列地區：

: 臺南市嘅東區、南區、北區、中西區、安平區、安南區、永康區、仁德區、歸仁區、安定區、七股區、關廟區；高雄市嘅湖內區、茄萣區、路竹區。

响第啲定義，除咗上述以外，有時重會加埋以下地區：

: 新營區、佳里區、善化區、官田區、新市區、阿蓮區、新化區、龍崎區、左鎮區。

## 人口

目前大臺南地區人口有188.6萬人，已逼近200萬人口。

（以下人口數係2017年7月資料）

## 政區
而今臺南市總共37區，區下轄752里、14,687鄰。由於現有行政區數目偏多，市政府已着手整併計畫。

目前人口排名前五名嘅地區（由高至低排）係永康區、安南區、東區、北區、南區。

而每月平均人口消長數前五名嘅地區係永康區、安南區、東區、善化區、仁德區。

## 交通

* （新營、下營系統（接）、麻豆、安定、臺南系統（接）、大洲系統交流道(暫定)、永康、大灣、臺南、仁德系統（接））
* （白河、柳營、烏山頭、官田系統（接）、善化、新化系統（接）、關廟（往））
* （台南端、新吉、臺南系統（接）、新市、新化系統（接）、新化端）

**快速道路**

* （西濱快速道路）：八里 - 安南
* （北門玉井線）：北門 - 玉井
* （臺南關廟線）：安平港 - 臺南機場 - 高鐵臺南站 - 台19甲線

**北外環道快速道路**

目前分為三期建設，第一期已經喺2015年2月17號通車，如果全部完工，全長係13.6公里。

**公路**

* ：縱貫公路
* ：內山公路
* ：濱海公路
* ：中央公路
* 
* ：高鐵橋下道路

## 參考




## 睇埋
* 台南市區鐵路地下化計畫
* 台南捷運
* 臺灣都會區
* 臺灣西部
* 南臺灣

## 出面網頁
* 行政院主計處—臺灣地區都會區分類
* 再現台灣歷史首都
* Citypopulation網
* populationdata.net
北京第二實驗小學白雲路分校

**北京第二實驗小學白雲路分校**係北京市一間公立小學，位於西城區白雲路。學校喺1960年7月創辦，嗰時叫做**復興路小學**，1989年改名做**白雲路小學**。2014年，北京市西城區政府將白雲路小學同北京第二實驗小學合併，改成而今個名。

2016年春季學期開始之後，白雲路分校有學生出現頭暈、反胃、流鼻血、眼睛紅腫等病徵。5月底學校開家長會，有家長發覺學校重新整好嘅操場有陣隨好攻鼻，於是懷疑學生嘅病同個操場有關。根據家長發起嘅調查，參與調查嘅278個學生，有239人出現上述病徵，做咗血常規同凝血功能檢查嘅88個學生當中有56人查到血小板、凝血酶原、白血球、淋巴細胞數異常。6月頭，學校操場停用，學生停課。北京市西城區教委跟手介入調查，卒之公佈嘅檢測結果係個操場符合國家標準，淨係得一間班房甲醛爆錶。西城區教委話，雖然操場符合標準，佢哋都係會拆咗個操場佢。6月17至19號，白雲路小學拆咗操場，20號恢復上堂。不過，一間家長委託嘅公司喺6月22號公佈檢測結果，塑膠跑道有兩個數據爆錶，抽樣調查嘅16間班房全部都有甲醛爆錶嘅問題。

## 睇埋
* 常州外國語學校
* 成都市成華區教育科學研究院附屬小學

## 參考

## 出面網頁
* 北京第二實驗小學白雲路分校
高畑勳

**高畑勳**（注意畑字讀田，；；）係日本嘅動畫監督、動畫表演人士、翻譯家同監製，亦係宮崎駿嘅前輩，三重縣宇治山田市（而家係伊勢）人。佢最出名係做過《再見螢火蟲》、《歲月的童話》、《百變狸貓》呢啲片嘅導演，亦出過《飄零燕》、《萬里尋親記》，及《雷朋三世》、《高立的未來世界》、《輝耀姬物語》呢啲片。期間重試過同宮崎駿一齊成立知步里工作室。喺《小麻煩千惠》作品期間，試過用「武元哲」嘅名嚟出鏡。

2018年4月5號，佢因肺癌喺日本東京一間醫院過身，終年82歲。

## 攷

類:日本監製
類:日本翻譯家
類:癌死者
紫薇路

**紫薇路**可以係：
;廣東
*紫薇路 (廣州)：喺廣州花都區。
*紫薇路 (深圳)：喺深圳龍崗區。
*紫薇路 (佛山)：喺佛山禪城區。
*紫薇路 (江門)：喺江門開平市。
;上海
*紫薇路 (上海)：喺浦東新區。
紫薇路 (廣州)

**紫薇路**（）係中國廣東廣州嘅東西走向主幹道，喺花都城區中心，西邊從龍珠路開始，一直向東去到百壽路。

## 概要
全長5.8km，闊40米，雙向6車道。

## 經過嘅道路
條路順序從西到東排，**加粗**嘅字係主幹道：
* **[[龍珠路 (廣州)|龍珠路]]**
* 大華二路
* 大華一路
* **[[建設路 (廣州花都)|建設北路]]**
* **[[茶園路 (廣州)|茶園中路]]**
* 玫瑰路
* **[[公益路 (廣州)|公益路]]**
* **[[天貴路]]**
* **[[曙光大道]]**
* 桂花路
* **[[鳳凰路 (廣州花都)|鳳凰北路]]**
* **[[百壽路]]**
白雲路小學

**白雲路小學**（）係停辦咗嘅廣州小學，位置喺東山區白雲路義利街4號。而今呢個地址變咗廣州市越秀區啟智學校。

## 史
2004年，白雲路小學同東山區嘅永曜北小學合併咗，從此消失。

## 參考
鄧小樺

**鄧小樺** （，），係香港作家、節目主持人。鄧喺伊利沙伯中學、香港中文大學中國語言及文學系畢業，香港科技大學人文學部碩士，做過香港電台第2台《思潮作動》主持人，文學雜誌《字花》編輯，《中大四十年》編委，試過喺香港藝術中心同各間中學教授寫作。

鄧攞過中文文學獎散文組冠軍、新詩組亞軍、「大學文學獎」新詩組冠軍。佢寫咗詩集《不曾移動瓶子》、《眾音的反面》，散文集《斑駁日常》、《若無其事》，訪問集《問道於民》。近年佢喺各大報章同雜誌撰寫專欄、訪問及評論。

佢參與過保衛天星碼頭及皇后碼頭運動，係本土行動成員。

2009年鄧加入「香港文學倡議小組」，同作家董啟章、馬家輝、潘國靈等人一齊倡議建立香港文學館。後來「倡議小組」改組為香港文學館工作室，鄧做召集人。2010年組織「八十後文藝青年」，佢同蔡芷筠、葉浩麟連線，分別參選藝術發展局文學、藝術教育及視覺藝術委員會選舉。2011年加入香港數碼廣播有限公司，主持青年意見節目《八十後今晚打老虎》。2012年3月加入誠品書店做香港分店副店長，2013年3月離職。2013年做西九「自由野」文字部分聯合策展人。2013年尾，香港文學館工作室改組為香港文學館有限公司，喺富德樓建立「香港文學生活館」，2014年3月入伙。鄧做文學館理事會召集人、香港文學館總策展人。2017年4月，佢做港台電視31「五夜講場」系列之中，禮拜三晚「文學放得開」嘅主持，同廖偉棠、查映嵐、陸渺、何建宗、洪曉嫻一齊主持深夜文學清談節目。

## 作品
*
*
*
*
*
*

## 參考資料

## 出面網頁
* 鄧小樺嘅Blogspot網誌
* 
* 《字花》雜誌嘅官方網站
* 明報OL網 - 什麼人答？陳景輝、周思中、朱凱迪、鄧小樺
* 新浪網 - Lifestyle - 惡女談肥 鄧小樺：So what !我抵抗力夠強！
* 蘋果日報 - 生活名采 - 梁文道：文化難民新一代
* 城市論壇 2010.6.6 六四廿一載 回顧自由風... 李卓人 劉國英 鄧小樺 黎恩灝
紫薇路 (深圳)

**紫薇路**（）係中國廣東深圳嘅東西走向馬路，喺龍崗區，西邊從吉祥路開始，一直向東去到德政路。

## 概要
全長502m，闊18米，雙向2車道。

## 經過嘅道路
條路順序從西到東排，**加粗**嘅字係主幹道：
* **[[吉祥路 (深圳)|吉祥路]]**
* 龍潭路
* 德政路
紫薇路 (佛山)

**紫薇路**（）係中國廣東佛山嘅東西走向馬路，喺禪城區石灣，西邊從工農路開始，一直向東去到鎮中路。

## 概要
全長530m，闊11米，雙向2車道。

## 經過嘅道路
條路順序從西到東排，**加粗**嘅字係主幹道：
* 工農路
* **[[鎮中路 (佛山)|鎮中路]]**
百壽路

**百壽路**（）係中國廣東廣州嘅南北走向主幹道，喺花都城區東邊，南邊從迎賓大道開始，一直向北去到平步大道。

## 概要
全長3km，闊11～38米，雙向2～6車道，馬路中間窄兩邊闊。

## 經過嘅道路
條路順序從南到北排，**加粗**嘅字係主幹道：
* **[[迎賓大道 (廣州花都)|迎賓大道]]**
* 蘭花路
* **[[紫薇路 (廣州)|紫薇路]]**
* **[[三東大道|三東大道西]]**、**[[三東大道|三東大道東]]**
* 平石路
* **[[平步大道|平步大道東]]**
風神大道

**風神大道**（）係中國廣東廣州嘅東西走向主幹道，喺花都炭步鎮，西邊從赤坭大道南同118省道嘅交界開始，一直向東去到雲山大道同廣清高速公路、107國道嘅交界。

## 概要
全長6.7km，闊24～36米，雙向4～6車道。

## 經過嘅道路
條路順序從西到東排，**加粗**嘅字係主幹道：
* **[[赤坭大道|赤坭大道南]]**、***'
* [[東風大道 (廣州)|東風大道]]
* [[嶺西路 (廣州)|嶺西路]]
* [[嶺東路 (廣州)|嶺東路]]
* '''[[花港大道]]'''、'''[[平步大道|平步大道西]]'''
* [[朱貴路 (廣州)|朱貴路]]
* '''[[紅棉大道|紅棉大道南]]'''
* [[畢村路]]、[[九潭路]]
* '''[[荔紅路 (廣州)|荔紅中路]]'''、'''[[荔紅路 (廣州)|荔紅北路]]'''
* '''[[雲山大道 (廣州)|雲山大道]]'''、***'、****
紅背山麻桿

（學名：**'），又嗌**紅背娘'''（），係大戟科山麻桿屬嘅常綠灌木，喺中國廣東、廣西、湖南南邊、江西贛州、福建三明、漳州、龍巖一帶、海南、香港、澳門、泰國北邊、越南北邊、日本琉球群島一帶嘅海拔15～400m嘅沿海平原或內陸山地矮灌木林或疏林、石灰岩山林入面先至搵到。

## 樣
植株高1～2m。細枝有短嘅軟毛，後嚟變冇毛。葉互生，似心形或蛋形。花頂生或生喺葉杈位，其中花公屬穗狀花序，苞片似三角形，冇毛，中間有關節；花乸屬總裝花序，苞片似窄三角，有軟毛；每年3～5月開花。果屬蒴果，似波子噉，皮淺啡色，有瘤體；每年6～8月結果。

## 用途
佢啲枝葉可以煎水用嚟藥用，但凈限外用。

## 連出去
* 紅背山麻桿 樹木谷
* 紅背山麻桿 柴娃娃植物網
* 紅背山麻桿 澳門生物資料庫
* 红背山麻杆 Alchornea trewioides (Benth.）Müll. Arg. 深圳植物志

類:山麻桿屬
類:四季常綠植物
類:灌木
類:藥用植物
報販霞姐被殺案

**報販霞姐被殺案**係香港一單謀殺案。1999年9月22號清晨，喺香港深水埗，女報販何慧霞（霞姐）因為代表區內報販向《東方日報》嘅發行商拒絕強行增加訂紙，俾三名兇徒亂刀斬死。案發後，刀手三人同發行商兩人先後被判終身監禁。

## 事件背景
1999年，東方報業集團正促銷旗下報章《東方日報》及《太陽報》，要求報販增加訂購報紙嘅數目，但惹來何惠霞等長沙灣、深水埗區報販不滿，拒絕要求，為此何惠霞同《東方日報》區域發行商青匯書報社有限公司蔡偉強商討「退回賣剩報紙」機制。

根據《明報》及《蘋果日報》2006年12月嘅報導，死者丈夫劉炳新憶述事件，「以前我哋報販每日要幾多數量就打畀青匯，青匯平時第二日就會送……今次青匯有個負責人向我太太講，因為《東方日報》要促銷，所以本身訂100份要收多50份，而多出嘅50份都要畀錢，畀足150份。」劉又指出，無論最終額外加嘅報紙賣唔賣得出，發行商都唔會回收。佢於是應老婆要求致電《東方日報》，對方負責人話會將事件記錄落來，不過劉之後並無收到《東方日報》嘅電話。劉表示，由於發生呢次無理加紙事件，深水埗區報販成立咗「報販零售業工會」，老婆喺工會做司庫。

案發前10日，即係1999年9月12號，劉氏夫婦及其他報販首次同青匯代表，商討訂紙嘅新制度，但會面並無成果。霞姐喺3日後同區內報販會面，一致反對青匯無理加紙，並安排由霞姐向青匯以及《東方日報》總發行商「青揚」表達有關報販嘅不滿。

## 兇殺經過
根據《蘋果日報》喺2006年12月28號嘅法庭報導，法庭上控方證人嘅口供指出，1999年9月22號清晨大約5點15分，酒樓看更致電死者丈夫劉炳新，劉即刻趕去報紙檔，「我見到我太太坐喺樓梯，滿身鮮血，地下好多血，有個差人正為佢急救……然後我撲向我老婆嗰度，要差人快啲叫救護車。」

## 法庭審理
本案由於其中一名共犯連宗偉喺中國大陸販毒落網被判死緩，因此供出同謀而破案。

4名被告喺警誡之下都承認涉案。首被告盧漢興話，受《東方日報》區域發行商青匯書報社有限公司負責人蔡偉強指使「教訓」霞姐，第二被告李祖明及第三被告林自力都聲稱只負責睇水，而第四被告梁志鴻就負責施襲，另有一名男子連宗偉負責揸車。蔡偉強試過俾警方拘捕，但因證據不足而撤銷控罪。

2007年3月22號中午，六男一女組成嘅陪審團開始退庭商議，至到3月25號下晝5點15分，陪審團一致裁定盧漢興、李祖名、梁志鴻謀殺罪名成立，26號被判處終身監禁，林自力誤殺罪名成立判處監禁12年。主審法官包鍾倩薇指出，佢哋背後必定另有主腦，要求佢哋供出，或有機會獲得減刑或假釋。2010年6月，警方根據被定罪刀手等人嘅口供，拘捕兩名涉嫌主腦吳錫基及蔡偉強，2011年11月喺高等法院提堂。2012年5月30號，兩名被告吳錫基及蔡偉強謀殺罪名成立，喺高等法院俾法官貝珊判以終身監禁。

## 媒體報導
2007年3月27號，多份報章都以頭版大篇幅報道判刑嘅消息，不過，東方日報同太陽報就完全冇報道呢單新聞。而喺2012年5月31號，多份報章都有報道主腦判刑嘅消息，呢次包括東方日報同太陽報。

## 參考

類:香港1999年
類:香港命案
挑戰者1號

《》（）係2018年嘅美國科幻冒險電影，由史提芬史匹堡執導，主要改編自2011年出版嘅小說《一級玩家》。

2016年7月，部片先後喺英國英格蘭伯明翰同埋美國俄亥俄州入面攞景，2018年3月11號首映，入面借鑒咗部份遊戲同卡通節目嘅元素。

## 劇情
2045年，地球好多地方變成少數族群區，啲人為咗避開現實而入咗「綠洲」（）嘅虛擬世界入面玩、做嘢同搵彩蛋。而所謂嘅「彩蛋」俾綠洲創辦人——占士哈利迪（；1975—2035）收埋咗，重聲明邊位最先喺綠洲搵到彩蛋嘅，有綠洲嘅經營權同大量嘅哈利迪屬下遺產而吸引咗好多玩家去搵。IOI廠商爲咗搵彩蛋重招咗好多玩家嚟挑戰呢樣點都搞唔掂嘅任務。另外，重有好多喺企業差債務啲人都逼住喺契約中心（）搞同遊戲有關嘅勞工。但因為呢個遊戲實在超級難玩，長年玩完第一關就GAME OVER。

韋德屈斯（）同佢姨媽一齊住喺哥倫布，佢喺綠洲以 PARZIVAL 做玩家名，同佢老友艾川一齊合作搵彩蛋，點知喺第一關識咗雅蒂米思重幫佢避開「重新嚟過」嘅尷尬局面。佢哋為咗搵過關計仔而收錄咗哈利迪在生嗰時成日去嘅博物館入面搵料，點知哈利迪得知老友記——奧登莫勞（）離開咗呢間公司，諗住「點解唔返去以前搵返啲線索」噉。韋德喺下次比賽開波嗰時，搵到原嚟喺起跑綫倒車入隱藏路綫而搵到橙鎖匙同第二關嘅線索。而雅蒂米思、艾川同大刀、阿細班觀音兵跟埋韋德去到終點搞掂第一關。

韋德、雅蒂米思、艾川同大刀、阿細班觀音兵過咗第一關入咗 Innovative Online Industries (IOI) 排行榜，IOI 諗住查出原先過咗第一關嗰五位嘅真實身份，由於韋德介紹自己本名畀雅蒂米思結果俾獎金獵人——i-R0k收到水之後，立令佢屬下嘅芬納蕾炸咗韋德嘅住所。結果韋德嘅住所被炸，家人冚唪唥掛老嚫。而韋德俾雅蒂米思喺現實世界入面救返出嚟，重匿埋喺雅蒂米思嘅眞實身份——莎曼花古克（）嘅住所。兩條老友知哈利迪之前同後嚟同基拉搞過約會，重喺哈利迪博物館贏咗攞到US$0.25同線索。隨後入咗第二關——《閃靈》之後，任務要喺5分鐘之內搵到賓絲先至有下條鎖匙。喺玩緊第二關半佬出現好多鬼古嘢，隨後喺間猛鬼舞廳入面搵到賓絲重要帶到安全地方先至攞到綠鎖匙同第三關嘅線索。

隨後，IOI發現咗莎曼花喺邊度住重綁埋走，而韋德、大刀同阿細俾現實世界嘅玩家救咗，四人以艾川嘅厢型車做據點打游擊戰。佢哋發現IOI喺第三關出面整咗陷阱，韋德向冚唪唥OASIS玩家現場直播發咗消息，命令啲人一齊集中搞掂IOI。韋德、大刀同阿細嗌埋其它玩家一齊對抗六數人而入咗《魔幻歷險》嘅遊戲。索倫托爲咗收拾韋德，重勒令熄嗮同嗰個超難遊戲有關啲短片同直播，重要求將冚唪唥玩家都GAME OVER重新嚟過。但已經太遲喇，因爲館長畀咗韋德接機嘅機會而畀韋德繼續玩，加上大刀出咗高達事先將波士打到三唔識七，相反IOI總部嘅遊戲機解鎖密碼洩漏咗而俾韋德第一時間睇通睇透。入到最後場景——冰川地帶之後，韋德根據推斷，因為IOI嘅目的有輘輷，所以唔打算先玩《魔幻歷險》，而係搵出攞最後一條鎖匙嘅關鍵——電子遊戲史上第一個被發現嘅彩蛋。經過摸索，韋德卒之搵到彩蛋重攞埋白鎖匙過埋第三關。

韋德過咗第三關無耐，重攞之前收集嗰三條鎖匙將最終光之大門打開埋而成功爆機。哈利迪諗住將綠洲嘅經營權轉畀佢，點知韋德估到會係莫勞離開公司嘅下場，咁啱條橋又係哈利迪一世最大嘅遺憾。結果韋德有理冇理，一於唔簽合同，重同哈利迪玩拋書包。哈利迪將彩蛋同銷毀綠洲啲數，畀嗮韋德孭飛。

結果索倫托同埋芬納蕾一齊俾差人因多條罪行嘅理由而拉咗入差館，令IOI出現大規模重組同轉型。韋德連同雅蒂米思、艾川同大刀、阿細班觀音兵一齊搞綠洲啲生意，重出埋US$0.25請莫勞做高級顧問重透露咗佢係博物館嘅館長。五個人決定綠洲要每個禮拜閉館兩日嗌人返去現實世界，而韋德同莎曼花搬到新屋入面住。

## 出鏡人馬

## 相似之處
部片同小說原作差唔多，都係寫咗喺1980年代流行嘅文化，重有部份素材出自從1990年代到2010年代中葉嗰廿幾年嚟啲流行文化。尤其係部份場景，借鑒咗《侏羅紀公園》、《金剛》、《指環王》、《機動戰士高達》、《哥斯拉大戰機械哥斯拉》、《勁抽福祿壽》呢啲片嘅經驗，重攞埋《街頭霸王系列》、《鬼魅山房系列》、《孖寶賽車》、《魔獸系列》啲部份素材嚟搞。

## 其它搞作
呢部片嘅宣傳海報曾經喺2018年4月8號，中超嘅廣州恆大淘寶（而家係廣州足球會）喺天河體育中心主場對陣山東魯能泰山比賽用過「READY PLAYER GRANDE」（挑戰者恆大）呢張類似嘅海報。

## 註同攷
;註

;攷

## 出面網頁
* 
* 
* 
* 
* 
* 
* 

類:美國電影
類:科幻片
類:冒險片
李天

**李天**（）係中國飛機空氣動力學專家。中國航空工業第一集團公司瀋陽飛機設計研究所研究員。佢喺吉林省吉林市出世。1963年畢業於清華大學工程力學系。現任瀋陽飛機設計研究所副總設計師。2005年當選為中國科學院院士。

李天於2018年4月11號下晝1點31分因病醫治無效喺瀋陽去世，終年79歲。

## 參考資料
膽振綜合振興局

**膽振綜合振興局**（）係日本北海道嘅振興局，駐地喺室蘭市。2010年（平成22年）4月1號，由膽振支廳改組而來。

## 史
* 1897年（明治30年） - 「室蘭支廳」設立。
* 1899年（明治32年） - 虻田郡倶知安村（而今嘅倶知安町、京極町）移交畀岩内支廳（後來嘅後志支廳）管理。
* 1906年（明治39年） - 勇払郡占冠村移交畀上川支廳管理。
* 1910年（明治43年） - 虻田郡真狩村（而今嘅留寿都村、真狩村、喜茂別町）同狩太村（而今嘅ニセコ町）移交畀後志支庁管理。
* 1922年（大正11年） - 改名做「膽振支廳」。
* 2009年（平成21年） - 遷入「」。
* 2010年（平成22年） - 膽振支廳改組變成「膽振綜合振興局」。

## 管轄

従来の胆振支庁と同一であるが、条例により、「広域で所管することが望ましい業務」に関しては隣接する日高振興局管内においても事務に当たれるものとされている。

14支庁を9総合振興局・5振興局へ再編する北海道総合振興局設置条例では**日胆総合振興局**（にったんそうごうしんこうきょく）の名称で日高支庁より改組される日高振興局を下部組織として設置する予定であったが、「格下げ」に対する反発が生じたことから2009年（平成21年）3月に条例を改正。名称を支庁と同じ胆振総合振興局とし、日高振興局については総合振興局と同等の地位（地方自治法上の支庁）とされた。

## 參考

## 出面網頁
* 胆振総合振興局

類:北海道
賭場風雲

**賭場風雲**（）係香港電視廣播有限公司喺2006年出嘅劇集，部片一共35集。入面講嘅係周福榮同齊歡暢、喬正初喺賭場入面玩賭啤牌賭到差債務到決定離開賭場啲事。

部片尤其係梭哈、轉盤鏡頭出現得比較多。

## 連出去
*無綫電視官方網頁 - 賭場風雲
*《賭場風雲》 GOTV 第1集重溫

## 前後節目

類:2006年無綫電視劇集
羊屎蒿

**羊屎蒿**（；學名：**）係省沽油科山香圓屬嘅常綠喬木仔，喺中國華南到西南地區、中南半島、印尼蘇門答臘島同爪哇島都搵到。

## 樣
枝灰白綠，似圓柱。葉對生，羽狀複葉，綠，兩邊冇毛。花屬圓錐花序，多而疏鬆兼細粒，直徑大概3mm到，形狀介乎圓到橢圓之間。果屬蒴果，紫紅，樣似波子，直徑4～7mm，皮好薄。

## 用途
成樖嘢啲葉同果可以做藥。

## 連出去
* 山香圆图片,羊屎蒿,省沽油科植物图片 奇乐花卉
*  光山香圆 Turpinia montana (Bl.) Kurz. var. montana var. glaberrima (Merr.) T. Z. Hsu 中国植物志

類:山香圓屬
類:四季常綠植物
類:喬木
類:藥用植物
薑汁奶撻

**薑汁奶撻**，係一種蛋撻，係睇著薑汁撞奶做版，夾埋雞蛋撻做嘅。一般係即製。

## 做法
;餡

原料：鮮奶、薑汁溝埋一齊。

;皮
原料：麪粉、忌廉、白糖、雞蛋。

步驟：

# 備好餡料，皮啲原料溝埋一齊搓好。
# 搓好嘅皮，用特製模具整成圓件，揸入撻模內揸成撻。
# 將餡料注入撻度，入電烤爐烤熟。

## 參考

## 出面網頁
*
*《有營食譜》：薑汁鮮奶撻
仰釜日晷

**仰釜日晷**（；）係大朝鮮國世宗16年（1434年）由整嘅日晷，亦係地球最早嘅半球形凹日晷。

## 構造同原理
仰釜日晷由時間綫、季節綫、時盤面、影針同埋地平環組成。其中：
*季節綫——冚唪唥綫係打橫，代表廿四節氣標度。
*時間綫——冚唪唥綫係打掂，代表時間標度。
*時盤面——出現影針個影嘅半球形面
*影針——喺日晷中間，指向當地北極高度嘅尖針。
*地平環——廿四節氣同埋廿四方向
原理係根據指北影針得出嘅影，嚟確定到而家係乜季節同埋幾點鐘，亦可以知太陽係幾點鐘出嚟同落山。
## 時差補正
佢以東經120度做標準，再用時差補正表嚟調整時差，得出平均太陽時間同真正太陽時間之間嘅差異，最後得出真太陽時間。

## 攷

* 앙부일구 <仰釜日晷> ::: 대교학습백과 :::
* 仰釜日晷 コトバンク
* Hemispherical sundial with a central gnomon point Kotsana's Museum

類:日晷
貴霜

**貴霜**（），又叫**貴霜帝國**、**貴霜王朝**，係公元1世紀到4世紀期間中亞一個王朝，全盛時期疆土包括由塔吉克去到裏海、阿富汗同恆河流域，同嗰時嘅羅馬帝國、安息帝國、大漢帝國並列做「四大帝國」。貴霜喺30年由月氏首領丘就卻立國，到375年畀笈多滅咗。
美利堅聯盟國

**美利堅聯盟國**係1861年到1865年期間美利堅合眾國南部州份分裂出嚟嘅政權，分裂原因係呢啲州份唔妥主張廢除奴隸制嘅合眾國總統林肯，之後雙方爆發南北戰爭，最後聯盟國打輸咗，併返入合眾國。
加洛林王朝

**加洛林王朝**又譯**卡洛林王朝**，係8世紀到9世紀統治法蘭克王國嘅王朝，創立人係丕平三世。843年，法蘭克王國分裂成三個國，就再無統一過，後來發展成法國同埋神聖羅馬帝國。

加洛林家族喺1122年滅絶。
墨洛溫王朝

**墨洛溫王朝**，係公元5到8世紀統治法蘭克王國嘅王朝，創立人係希爾德里克一世，到751年畀丕平三世嘅加洛林王朝取代咗。
安特生

**安特生**（；；）係瑞典嘅地質學者、考古學者。烏普薩拉大學畢業。喺1920年代中國考古學開始之時，佢深刻關與到其中。

## 經歷
佢係研究第四紀嘅地質學者。喺烏普薩拉大學修學後，佢去調查北極，以後做咗瑞典國立地質調查團嘅團長。1901年～1903年佢參與咗瑞典嘅南極探險。

喺1906年就任爲瑞典地質調查所所長。1914年時，因爲對礦業提建議，而畀中國政府招聘。喺1914年到1925年期間，佢派遣去，滯留喺中國，佢同擔當課長嘅丁文江合作帶領組織。喺呢個時期，佢幫手培育咗中國第一代嘅地質學者，發掘咗好多鐵礦石同第啲礦物，仲有一啲地質學嘅、考古學嘅發現。

佢調查中國各地，喺北京周口店，佢發現咗北京猿人嘅骨同埋彩色陶器，呢個係佢畀人讚嘅一大功績。佢喺1925年歸國，喺斯德哥爾摩大學做咗講師，然後喺1937年又行返中國，去調查中國西南部。

## 著書
*《》（《中國遠古文化》，1923年）
*《》（《黃土嘅仔女》，1934年）
*《》（《中國人嘅先史時代研究》，1943年）

## 睇埋
*仰韶文化

## 出面網頁
*斯德哥爾摩嘅東方博物館

類:瑞典人
特生
從荔路

**從荔路**（）係中國廣東廣州嘅西北-東南走向馬路，喺從化江埔白田崗北邊，西北邊從從化大道南開始，一直向東南去到派街高速公路同街北高速公路之間嘅街口收費站附近。

## 概要
全長510m，闊14米，雙向2車道。

## 經過嘅道路
條路順序從西北到東南排，**加粗**嘅字係主幹道：
* **[[從化大道|從化大道南]]**
* ***'、***'
溫莎王朝

**溫莎王朝**，係而家統治英國同英聯邦王國嘅王朝，由1917年英王佐治五世宣佈改姓溫莎開始計。
西班牙哈布斯堡王朝

**西班牙哈布斯堡王朝**，係公元16到17世紀由哈布斯堡家族統治西班牙嘅王朝，創立人係卡斯提亞國王菲臘皮一世，到1700年卡洛斯二世死後，由波旁王朝嘅菲臘五世繼位。
波旁王朝

**波旁王朝**，係公元13到19世紀統治歐洲幾個國嘅王朝，歷史上佢統治過納華拉、法國同意大利等地，而家西班牙同埋盧森堡都係由波旁王朝統治。
麥第奇家族

**麥第奇家族**，又譯**美第奇家族**，係公元15到18世紀意大利佛羅倫斯嘅一個名門望族，係嗰時佛羅倫斯嘅實際管治人，家族更出過四位教宗。
窩闊台汗國

**窩闊台汗國**是大蒙古國四大汗國的其中一個，1225年由成吉思汗的兒子窩闊台立國，到1309年畀察合台汗國同大元帝國瓜分。

類:蒙古史
欽察汗國

**欽察汗國**（），又叫**金帳汗國**，係大蒙古國四大汗國嘅其中一個，1242年由成吉思汗個孫拔都立國，到1502年完全瓦解。

類:蒙古史
筆崗路

**筆崗路**（）係中國廣東廣州嘅東西走向馬路，喺黃埔區南崗筆村，西邊從丹水坑路開始，一直向東去到黃埔東路。

## 概要
全長1.5km，闊12～18米，雙向2車道。

## 經過嘅道路
條路順序從西到東排，**加粗**嘅字係主幹道：
* 丹水坑路
* ****

類:廣州經濟技術開發區
察合台汗國

**察合台汗國**係大蒙古國四大汗國嘅其中一個，1222年由成吉思汗個仔察合台立國，到1340年分裂出東察合台汗國，原有部份後世叫**西察合台汗國**，到1370年畀帖木兒帝國取代咗。

類:蒙古史
伊兒汗國

**伊兒汗國**係大蒙古國四大汗國嘅其中一個，1256年由成吉思汗個孫旭烈兀立國，到1335年分裂瓦解。

類:蒙古史
帖木兒帝國

**帖木兒帝國**係蒙古族貴族帖木兒創立嘅國，1370年取代咗察合台汗國後擴張，到1507年畀烏茲別克部族滅咗。

類:蒙古史
克里米亞汗國

**克里米亞汗國**係西亞一個古國，1449年由欽察汗國分裂出，領土主要包括克里米亞半島，1478年開始做鄂圖曼帝國嘅附屬國，1783年畀俄羅斯帝國吞併咗。

類:古國
西伯利亞汗國

**西伯利亞汗國**係北亞一個古國，1490年由欽察汗國（金帳汗國）分裂出，人口主要係韃靼人，首都設喺西伯利亞城。

1555年，當時嘅葉吉格爾汗格於時勢，向沙俄嘅伊凡四世稱臣，成為屬國，年年進貢。1563年發生政變，庫楚姆汗登位，中止咗同沙俄嘅藩屬關係。經過多年嘅籌備，沙俄喺1581年向西出征，終於喺1598年滅咗西伯利亞汗國，成為吞併整個西伯利亞嘅第一步。
中國裘皮之鄉大酒店

係中國廣東廣州嘅一間四星級酒店，2015年6月19號開業，位置喺白雲區鐘落潭長腰嶺，廣從八路668號（105國道嘅K2521+470標記位）。

佢亦係白雲區裘皮協會屬下嘅酒店，成間嘢佔地近0.8公頃，總建築面積有1.68公頃，入面有11層樓，夾埋有90間客房響度。

## 攷

類:廣州嘅酒店
類:廣州市白雲區
水火箭

**水火箭**係用水嘅壓力做推動力去推動向前嘅一種模型火箭，唔涉及點火或者燃燒。
山拐棗

**山拐棗**（；學名：**）係大風子科山拐棗屬嘅半常綠半落葉喬木，喺中國陝西南邊、甘肅東南、兩湖、安徽、廣東、江西、浙江、福建、貴州、雲南東北、江蘇、四川嘅海拔400～1500m嘅山坡或山腳嘅常綠、落葉闊葉混交林同落葉闊葉林入面先至搵到。

## 樣
植株高7～15m，樹皮暗啡，淺裂。細枝圓柱，灰白，質地好脆。細樖有軟毛，大樖冇毛。葉厚紙質，似蛋或尖角披針，先端漸尖到急尖，上深綠下淡綠。花屬圓錐花序，頂生，公乸同樹，有淡灰毛，其中花乸大隻過花公；有清香味，每年夏初開花。果屬蒴果，橢圓，分外果同內果兩種。其中外果皮革質，有灰毛；內果皮木質，有好多籽，扁平兼四圍有翼；每年5～9月結果。

## 用途
植株啲梗成日用嚟整傢俬同器具，花可以用嚟整蜜糖。

## 連出去
* 山拐枣 360Doc個人圖書館
* 山拐枣 中国自然保护区生物标本资源共享平台
* 山拐枣 中山小榄花木
* 山拐枣 唐山植物园

類:山拐棗屬
類:半常綠半落葉植物
類:喬木
類:香花樹種
類:木材
類:蜜源植物
鳳凰大道

**鳳凰大道**可以係：
;廣東
*鳳凰大道 (廣州)：喺廣州南沙區。
*鳳凰大道 (深圳)：喺深圳龍崗區。
*鳳凰大道 (佛山)：喺佛山南海區。
*鳳凰大道 (茂名)：喺茂名電白區。
;陝西
*鳳凰大道 (西安)：喺西安臨潼區。
*鳳凰大道 (安康)：喺安康漢陰縣。
卡士

**卡士**可以係

* 演員陣容，係英文*Cast*嘅音譯
* 卡士 (品牌)，深圳企業「綠雪生物工程」嘅酸奶牌子
何嘉麗

**何嘉麗**可以係：

* 何嘉麗 (演員)，香港無綫電視前藝員，洋名Carrie
* 何嘉麗 (運動員)，香港前劍擊運動員，洋名Connie
* 何嘉麗 (歌手)，香港歌手同唱片騎師，洋名Susanne
李影

**李影**可以係：
* ，原名李忠英，臺灣演員
* ，香港演員
* 李影 (足球員)，中國足球員
明德國際醫院

**明德國際醫院**（簡稱**明德醫院**，）係香港一間私家醫院，喺香港島太平山奇力山，初期為山頂區居民提供醫療服務，1951年後全面開放服務畀所有病人。明德國際醫院被列為第二級歷史建築物，入邊嘅醫療設備相當先進，手術室設計創新，牆身係玻璃屏，以及沿用天花吊臂裝置手術儀器等。2012年，明德國際醫院獲得美國專題週報《HealthExecNews》評級為全球第三最靚醫院，坐擁無敵大海景，俯瞰南中國海，外觀及部分內部設計都保留咗20世紀嘅新喬治亞設計嘅風格。

## 歷史
1858年聖誕節，啱啱喺印度結婚嘅英國夫婦Granville Sharp同Matilda Lincolne抵港，前者後來成為商人，後者注重社福發展，後來成為慈善家。1893年，Matilda離世，Granville為咗紀念亡妻，決定興建醫院，但呢個計劃要等到六年之後Granville死後，先可實現，而Matilda亦係全港第一個接受火葬嘅人，而家同丈夫嘅骨灰同葬喺跑馬地天主教墳場。Granville嘅遺囑列明以亡妻之名成立醫院服務病人，而醫院初期亦免費醫治病患者，明德醫院（Matilda  Hospital）因此成立。醫院喺1907年1月27號正式啟用，照顧第一批病人。

1940年，醫院被改為軍方醫院。1941年日本侵港期間，山頂被炸彈轟炸，火勢蔓延至明德醫院。其後醫護人員及病人被拘留喺赤柱集中營，當時醫院主席Sir Vandeleur為監獄病人提供藥物而被拷打至死。1951年，醫院重新開放並服務所有病人。

## 服務
明德醫院係非牟利私家醫院，病房係酒店式設計，設有102張病床。病房分為私人、雙人同標準套房，所有房間都有醫療設備，私人房間有露台。醫院設有普通內外科、兒科、產科、骨科、手術護理、家庭醫護中心、深切治療及身體檢查等服務。醫院仲喺中環設有明德醫療中心，半山堅道亦有診所。 明德醫院為提供更精準的服務，於2017年，和亞洲專科醫生 合作成立佐明德骨科和脊椎中心 。該中心主力去應對日益增加的骨科病人的需求。

## 建築
醫院多棟建築物已經俾古物古蹟辦事處評級。

## 交通

## 睇埋
* 抬轎比賽

## 參考

## 出面網頁
* 明德國際醫院
* [香港私家醫院資料簡介](http://www3.ha.org.hk/ntwc/ppi/Add%20&%20Contact%20person%20(Chi).pdf)
* 亞洲專科醫生

類:香港醫院
類:扯旗山
類:香港之最
魚翅羹

**魚翅羹**，通常簡稱**魚翅**，係中國一種湯羹，主要材料係魚翅同上湯燉製，再搭配唔同餸料，譬如落雞肉就係「雞燉翅」；落蟹肉就係「蟹皇翅」。

魚翅羹曾幾何時係多數廣東菜酒席必備嘅湯羹，但隨住21世紀講求環保，部份酒席已經用燕窩或者燉湯取代。

## 睇埋
*碗仔翅
瀨粉

**瀨粉**（有指正字係**酹粉**）係用米漿整嘅透明粉條嘢食，形狀同米線似，多數搭配燒味放湯食，譬如「燒鵝瀨粉」。

## 睇埋
*河粉
*米粉
紙包蛋糕

**紙包蛋糕**係種源自香港嘅蛋糕，將一細嚿海綿蛋糕或者雪芳蛋糕用牛油紙包住焗成。除咗香港之外，呢隻蛋糕喺歐美地區唐人街都好常見。
紙包雞

**紙包雞**係種懷舊廣東菜，以三黃雞為主料，配以老抽豉油、姜汁、八角、蔥白粒及白酒等調料腌制，采用玉扣紙包裹後經隔紙浸炸烹飪法制作，具有鮮嫩甘滑、色水金黃嘅特點。

## 流行文化
喺香港漫畫麥兜入面，就曾經攞「紙包雞」嚟開玩笑，示範將雞球大包嘅墊底紙撕落嚟包住個雞包，整成「紙包雞」。
## 睇埋
*紙包骨
蝦籽麪

**蝦籽麪**，又寫做**蝦子麵**，係源自廣東嘅一種幼麪，用麪粉、雞蛋同蝦籽整成，好多時都搭配雲吞整成雲吞麪。
豬耳

**豬耳**係種豬肉食材，嚟自豬嘅耳仔，多數切絲，口感爽脆，整法包括有鹵水、涼拌或者麻辣噉。
鳳凰大道 (廣州)

**鳳凰大道**（）係中國廣東廣州嘅主幹道，喺南沙區萬頃沙到黃閣嗰邊，南邊從珠江大道開始，一直向北去到市南大道。成條路似隻鉤噉。

## 概要
全長11.4km，闊52米，雙向8車道。

## 經過嘅道路
條路順序從南到北排，**加粗**嘅字係主幹道：
* 珠江大道
* *冇名村路*
* 合興路

* 江靈南路
* 江靈北路

* 鳳亭大道、**[[蕉西路]]**
* **[[黃閣路|黃閣南路]]**、***'（橋頂經過，冇匝道上落）
* '''[[豐澤路 (廣州)|豐澤西路]]'''、'''[[豐澤路 (廣州)|豐澤東路]]'''
* [[林蔭路 (廣州)|林蔭路]]
* [[南府路 (廣州)|南府路]]
* ***'
* ****
鳳凰大道 (深圳)

**鳳凰大道**（）係中國廣東深圳嘅西北-東南走向主幹道，喺龍崗區鳳凰山西南邊，西北邊從平龍路開始，一直向東南去到東深公路。

## 概要
全長4km，闊28米，雙向4車道。

## 經過嘅道路
條路順序從南到北排，**加粗**嘅字係主幹道：
* **[[平龍路 (深圳)|平龍路]]**
* 新園路
* 守珍街
* 橫嶺路
* 高原路
* **[[鳳安路 (深圳)|鳳安路]]**
* 偉光路
* **[[東深公路]]**
鳳凰大道 (佛山)

**鳳凰大道**（）係中國廣東佛山嘅東西走向道路，喺南海區丹灶，西邊從百合路開始，一直向東去到生態路。

## 概要
全長1.9km，闊13米，雙向2車道。

## 經過嘅道路
條路順序從西到東排，**加粗**嘅字係主幹道：
* 百合路
* 桐林路
* **[[銀海大道|銀海大道南]]**
* 芙蓉路
* 牡丹路
* 生態路
京士柏道

**京士柏道**（）係香港九龍油尖旺區京士柏一條路，連住衛理道同京士柏山道，長0.3公里。
## 鄰近建築
*君頤峰
*帝庭園
*香港紅十字會輸血服務中心
南丁格爾路

**南丁格爾路**（）係香港九龍油尖旺區油麻地一條路，喺伊利沙伯醫院同伊利沙伯醫院普通科護士訓練學校之間，一邊連住伊利沙伯醫院路，長0.235公里。條路係2008年改名，用咗英國護士南丁格爾個名，係香港主權移交後頭一條用外國人名嘅街名。
海庭道

**海庭道**（）係香港九龍油尖旺區大角嘴一條路，兩邊連住海泓道，長1.5公里。

## 鄰近建築
*富榮花園
*海富苑
*柏景灣
*帝柏海灣
*帝峯·皇殿
*櫻桃街公園
*油麻地通風大樓
連翔道

**連翔道**（）係香港西九龍一條路，連住柯士甸道西同興華街西，長3.6公里，大部份路段同西九龍公路平行。
啟新道

**啟新道**（）係香港九龍黃大仙區同九龍城區一條路，連住啟德協調道同新蒲崗七寶街，長0.6公里。
彩虹道

**彩虹道**（）係香港九龍黃大仙區一條路，兩邊連住太子道東，長1.5公里。條路本嚟係清水灣道嘅一部份，1963年拆出，個名嚟自彩虹邨。
## 鄰近建築
*天主教伍華中學
*啟德花園
*彩虹道遊樂場
*采頤花園
*彩虹道體育館
*彩虹道羽毛球中心
慈雲山道

**慈雲山道**（）係香港九龍黃大仙區慈雲山一條路，連住蒲崗村道同沙田坳道，長1.4公里。

## 鄰近建築
*慈康邨
*慈民邨
*慈正邨
*慈愛苑
*慈樂邨
蒲崗村道

**蒲崗村道**（）係香港九龍黃大仙區一條路，連住彩虹道同斧山道，長1.7公里。個名嚟自蒲崗村。

## 睇埋
*蒲崗村道公園
*蒲崗村道體育館
*蒲崗村道 / 崇華街休憩處
黃大仙道

**黃大仙道**（）係香港九龍黃大仙一條路，連住沙田坳道同馬仔坑道，長0.5公里。條路南面係黃大仙上邨同黃大仙祠。
馬仔坑道

**馬仔坑道**（）係香港九龍黃大仙區一條路，連住黃大仙道同竹園道，長0.5公里。條路中間駁住條行車天橋，跨過龍翔道，連住鳳舞街。
扎山道

**扎山道**（）係香港九龍黃大仙區一條路，連住沙田坳道同清水灣道，長3.4公里。條路個名嚟自起呢條路嘅印度賈特人（Jat）步兵團。
龍蟠街

**龍蟠街**（）係香港九龍黃大仙區鑽石山嘅一條路，連住鳳德道同大磡道，長0.2公里。個名嚟自龍蟠苑。

## 鄰近建築
*荷里活廣場
*星河明居
*龍蟠苑
彩虹交匯處

**彩虹交匯處**（）係香港九龍黃大仙區同觀塘區一個路口，連住觀塘道、龍翔道、太子道東、觀塘繞道同清水灣道，亦係7號幹線同2號幹線一部份。
郭海𣿭

**郭海𣿭**（）係香港有線電視嘅女性新聞從業員，而家體育組記者。

## 簡歷
郭海𣿭2013年參加第一屆「香港賽馬會青少年體育記者培訓計劃」，之後加入有線電視做體育記者。

2018年4月8號，郭海𣿭喺香港國際七人欖球賽現場直播採訪期間，畀兩個外籍男觀眾夾硬錫兩邊面珠，事後表示無奈同埋唔能夠接受。皆因家下香港嘅《性別歧視條例》有關性騷擾嘅條文有漏洞，所以郭海𣿭無得告佢哋性騷擾。

2021年2月2號，足球員梁冠聰成功向郭海𣿭求婚。

2022年3月同梁冠聰出席郭永鴻生日宴，涉嫌違反《預防及控制疾病（禁止聚集）規例》（第599G章），經有組織罪案及三合會調查科調查後，警方根據嗰條規例，向出席嗰次聚餐嘅23男6女，發出定額罰款通知書。

## 參考
山谷道邨

**山谷道邨**（英文：**Valley Road Estate**）係香港一個已經拆咗嘅公共屋邨，原址位於九龍老龍坑。

## 歷史
山谷道邨所在嘅老龍坑前身係**山谷道木屋區**，「山谷道」就係因位於老龍坑山谷而得名。1961年木屋區大火，政府收返塊地，交畀工務局起屋邨。全邨合共有16座舊型政府廉租屋大廈，1964年落成，嗰時名為**山谷道政府廉租屋邨**（Valley Road Government Low Cost Housing Estate），由屋宇建設委員會管理。1973年屋邨改由新成立嘅香港房屋委員會管理並改名為**山谷道邨**。山谷道邨喺2001年至2002年清拆。

### 樓宇一覽

### 社區設施
屋邨設計預留咗28個舖位、兩間幼稚園（喺第8座地下，真真幼稚園同埋麗麗幼稚園）同埋14個街市檔位。

## 其後發展
2000年，香港房屋委員會宣布會喺山谷道邨舊址起5座高48層嘅居者有其屋，並採用非標準間隔，被稱為「超級居屋」，並預計2005年落成。但隨後政府喺2002年決定停建居屋，房委會將地皮交還政府作私人住宅發展，期間土地一直空置，並以短期租約出租地皮作停車場。

2010年，香港政府落實喺山谷道邨第一同埋第三期土地，起港鐵觀塘綫延綫同埋沙田至中環綫何文田站，2016年落成。另外亦撥出土地畀香港理工大學起第二座學生宿舍，2012年落成。第二期土地（即係北部第1至第5座範圍）就喺2010年6月8號公開拍賣，結果由新鴻基地產以109億港元投得，嗰時係香港歷來成交金額第二高嘅地皮，其後塊地起咗私人樓天鑄。


File:Ho Man Tin Station Property Site overview 201706.jpg|何文田站（中間偏左）
File:Ultima, Hong Kong.jpg|前山谷道邨二期重建成豪宅天鑄
File:HKPU Student Hostel Phase 3 201212.jpg|香港理工大學何文田學生宿舍


## 參考
西伯利亞 (搞清楚)

**西伯利亞**通常指俄羅斯嘅地區，重可以係：
*西伯利亞聯邦管區，俄羅斯聯邦管區
*西伯利亞汗國，北亞一個古國
察合台

**察合台**（）係蒙古帝國可汗成吉思汗第二個仔，創立咗察合台汗國。
## 出面網頁

類:蒙古族人
羅拔圖卡路士 (歌手)

**羅拔圖·卡路士·布拉加**（；）係巴西歌手、作曲家，聖埃斯皮里圖州嘅卡舒埃魯-伊塔佩米林河畔出世，出名作品包括《Detalhes》、《Como É Grande Meu Amor Por Você》等。

## 唱碟作品
佢嘅唱碟主要係葡萄牙文作品，有啲歌係西班牙文、英文同意大利文。
* 1961 – Louco Por Você
* 1963 – Splish Splash (song)
* 1964 – É Proibido Fumar
* 1965 – Canta a la Juventud
* 1965 – Canta Para a Juventude
* 1965 – Jovem Guarda
* 1966 – Roberto Carlos
* 1967 – Roberto Carlos em Ritmo de Aventura
* 1968 – O Inimitável
* 1969 – Roberto Carlos ("As Flores do Jardim da Nossa casa")
* 1970 – Roberto Carlos ("Ana")
* 1971 – Roberto Carlos ("Detalhes")
* 1972 – Roberto Carlos ("A Janela")
* 1973 – *[[Roberto Carlos (1973 album)|Roberto Carlos]]* ("A Cigana")
* 1974 – Roberto Carlos ("Eu Quero Apenas")
* 1975 – Roberto Carlos ("Quero Que Vá Tudo Pro Inferno")
* 1976 – Roberto Carlos ("Ilegal, Imoral ou Engorda")
* 1976 – San Remo 1968
* 1977 – Roberto Carlos ("Amigo")
* 1978 – Roberto Carlos ("Fé")
* 1979 – Roberto Carlos ("Na Paz do Seu Sorriso)
* 1980 – Roberto Carlos ("A Guerra dos Meninos")
* 1981 – Roberto Carlos ("As Baleias")
* 1981 – Roberto Carlos ("In English")
* 1982 – Roberto Carlos ("Amiga")
* 1983 – Roberto Carlos ("O Amor é a Moda")
* 1984 – Roberto Carlos ("Coração")
* 1985 – Roberto Carlos ("Verde e Amarelo")
* 1986 – Roberto Carlos ("Apocalipse")
* 1987 – Roberto Carlos ("Águia Dourada")
* 1988 – Roberto Carlos ("Se Diverte e Já Não Pensa em Mim")
* 1988 – Ao Vivo (live recording)
* 1989 – Roberto Carlos ("Na Paz do seu Sorriso")
* 1989 – Roberto Carlos ("Amazônia")
* 1990 – Roberto Carlos ("Super Herói")
* 1991 – Roberto Carlos ("Todas as Manhãs")
* 1992 – Roberto Carlos ("Mulher Pequena")
* 1992 – Roberto Carlos ("Emoções")
* 1992 – Roberto Carlos 1992
* 1993 – Inolvidables
* 1993 – Roberto Carlos ("Obsessão")
* 1994 – Roberto Carlos ("Alô")
* 1995 – Roberto Carlos ("Amigo Não Chore Por Ela")
* 1996 – Roberto Carlos ("Mulher de 40")
* 1997 – Roberto Carlos ("Canciones que Amo")
* 1998 – Roberto Carlos ("Eu Te Amo Tanto")
* 1999 – Mensagens (songs of faith)
* 1999 – Grandes Sucessos (Greatest Hits)
* 2000 – Amor Sem Limites
* 2000 – Grandes Canciones (2 CD's)
* 2001 – Acústico MTV (MTV Unplugged)
* 2002 – Ao Vivo (Live)
* 2003 – Pra Sempre
* 2004 – Pra Sempre Ao Vivo No Pacaembu (Live)
* 2005 – Roberto Carlos ("Arrasta uma Cadeira")
* 2006 – Duetos (Duets)
* 2008 – En Vivo (Live in Spanish)
* 2008 – Roberto Carlos e Caetano Veloso e a música de Tom Jobim
* 2009 - Elas Cantam Roberto Carlos
* 2010 - Emoções Sertanejas
* 2011 – Projeto Emoções em Jerusalém (Live)
* 2012 - Esse Cara Sou Eu
* 2013 - Roberto Carlos Remixed.
* 2015 - Roberto Carlos (Primera Fila)

## 影視作品

### 精選電影
* 1968 – Em Ritmo de Aventura
* 1970 – O Diamante Cor De Rosa
* 1971 – A 300&nbsp;km Por Hora

### 現場演唱會電影
* 2001 – Acústico MTV
* 2001 – Acústico Gold Serie Limitada
* 2004 – Pra Sempre Ao Vivo no Pacaembu
* 2006 – Antologia (CD + DVD)
* 2006 – Duetos
* 2008 – Roberto Carlos ao Vivo (CD + DVD)

## 連出去
*Roberto Carlos official website (in Portuguese)
*Roberto Carlos unofficial website (in Portuguese)
*Roberto Carlos Google Group (in English)
*
薛勇

**薛勇**可以係：
*薛勇 (吉林)：中國大陸演員，吉林白山人。
*薛勇 (河南)：中國大陸政治人，河南焦作修武縣人。
薛勇 (河南)

**薛勇**（；；）係中國大陸嘅政治人，河南焦作修武縣人。曾經喺2015年9月23號開始做中共沁陽市委書記而出名。

2018年4月15號，佢喺沁陽神農山景區搞緊景區提升嘅指導工作，去到龍脊長城景區嗰邊準備離開嗰時，唔小心跌落懸崖死咗，終年52歲。事發後當日深夜，佢喺沁陽市人民政府同佢有關啲個人簡歷同職務調整稿件好快被刪走。

## 攷
* 河南沁阳市委书记薛勇神农山现场办公不慎坠落悬崖，因公殉职 澎湃新聞 （2018-04-16）
* 河南沁阳市委书记薛勇神农山坠亡 官方称坠崖前正在指导工作 搜狐 （2018-04-16）
* 河南沁阳市委书记薛勇神农山坠亡 前任落马 大紀元時報 （2018-04-16）

勇
類:河南人
類:中華人民共和國政治人物
類:高空墮落死者
安東尼奧·貝諾基

**安東尼奧·貝諾基**（；） 係意大利嘅工業家同時裝設計師，倫巴第大區卡斯泰蘭扎人。佢以創辦Bernocchi紡織廠而出名。

類:意大利人
類:工業家
王岩

**王岩**可以係：
*王岩 (陝西)，中國大陸見義勇為人物，陝西西安人
*王岩 (江蘇)，中國大陸歌手，江蘇徐州人
*王岩 (吉林)，中國大陸動物福利活動家，吉林延邊和龍市人
*王岩 (黑龍江)，中國大陸桌球手，黑龍江齊齊哈爾人
王岩 (陝西)

**王岩**（；；）係中國大陸嘅消防員兼中國共產黨員，陝西西安人。2016年9月入伍，曾經喺同年12月22號加入廣州市公安消防支隊白雲區金沙洲中隊做過副班長。期間亦試過喺十九大同《財富》全球論壇期間做過前置執勤。期間亦參加過160幾次唔同類嘅救火工作。

2018年3月29號上晝，佢喺中隊做緊3000米項目測試嗰時因突發身體不適猝死，終年19歲。佢嘅死訊喺同年4月14號先至被公開。

## 攷
* 广州19岁消防员比武集训时离世，曾救31条人命 搜狐 （2018-04-15）
* 广州19岁消防员比武集训时离世，曾救31条人命 观察者（2018-04-15）

岩
類:陝西人
類:中國共產黨員
類:猝死者
電腦歷史博物館

**電腦歷史博物館**（，縮寫：**CHM**）係用電腦做主題嘅博物館，喺美國加州山景城，喺1996年創立。目的係為咗保存同展示信息時代嘅故事同產品，同埋探索計算機嘅革命同佢對人類生活嘅影響。

喺1996-1997年，喺硅谷創立咗計算機歷史中心博物館（The TCM History Center - TCMHC）。

喺2000年，博物館改名做「電腦歷史博物館」。

喺2003年，CHM對公眾開放咗新嘅大樓，係喺山景城北海岸綫大道1401號。

## 相

Image:computer history museum.jpg|喺山景城嘅算機歷史博物館
Image:cray2.jpg|館中展示嘅Cray-2超級計算機
Image:GoogleRack ComputerHistoryMuseum.jpg|館中展出嘅Google自定義服務器機架


## 出面網頁
* 電腦歷史博物館官方網址
* 電腦歷史博物館Youtube視頻
* 電腦歷史博物館（山景）
天河區成龍學校

係中國廣東廣州一有初中三年同小學六年嘅九年義務教育全日制私立學校，2004年8月開辦，位置喺天河區伍仙橋，廣州大道北883～885號（白雲山東南角近廣州大道北嗰邊）。

佢既係成龍教育集團屬下嘅學校，又係廣州地區專門招收外來工子弟啲學校。

## 攷

類:廣州小學
類:天河區
廣州自行車輪滑極限運動中心

，口語上可以嗌**廣州單車滾軸溜冰極限運動中心**，係中國廣東廣州一體育場，2008年11月喐手起，2010年10月起好兼投入使用，位置喺番禺區小谷圍，西靠大學城中心湖公園；北、東、南三面靠大學城內環路。

佢係大學城體育中心屬下嘅體育場館之一。間嘢由單車館、滾軸溜冰場、細轆車場、極限運動場、及攀巖場組成。曾經喺2010年亞運會期間辦過任何形式嘅單車比賽。

## 連出去
* 自行车馆 广州大学城体育中心
* 广州亚运会比赛场馆-自行车轮滑极限运动中心
* 广州自行车轮滑极限运动中心 新浪

類:廣州運動場
類:番禺
類:廣州大學城
廣視賓館

**廣視賓館**（；）係中國廣東廣州嘅一間二星級酒店，1987年11月8號開業，位置喺越秀區小北麓湖路8號（廣東南方電視台隔籬）。

佢亦係廣東電視台屬下嘅酒店，入面有10層樓，其中4～10樓係酒店客房，夾埋有101間。

## 出面網頁
* 

類:廣州嘅酒店

類:廣東電視台
美國華人博物館

**美國華人博物館**（，簡寫**MOCA**）係一個專門展示華裔美國人歷史嘅博物館，喺美國紐約市。博物館喺1980年喺曼克頓唐人街創立，2009年就搬咗去215 Centre Street，大概佔地1.4萬平方英尺，設計師係建築家林櫻。

博物館主要展示華人呢200年嚟喺美國嘅一啲生活片段同各個領域取得嘅成績，主要展示嘅有：華人生活相、華人工作相、多年嚟華人相關嘅新聞報道集錦、甩色嘅招牌、舊式縫紉機、用過嘅洗衫板、用火加熱嘅熨斗、用人手繡嘅拖鞋、華人淘金用過嘅秤，一啲發黃咗嘅全家福相，覆蓋由美國「排華議案」時期到而家華人嘅生活片段，從中體會到華人喺美國嘅奮鬥史、成功史。其中一個具代表性嘅人物係李小龍。

## 參考

## 出面網頁
* 美國華人博物館新館建成
* 美國華人博物館官方網頁
* 美國華人博物館

類:曼克頓
巴巴爾普爾阿吉特馬爾

**巴巴爾普爾阿吉特馬爾**（Babarpur Ajitmal），係印度北方城邦Auraiya縣嘅其中一個城鎮。人口24550（2001年）。
克勞福德縣 (佐治亞州)

**克勞福德縣**（Crawford County, Georgia）係美國佐治亞州中西部一個縣，面積846平方公里，縣治諾克斯維爾（Knoxville）。根據美國2000年嘅人口普查，總共有人口12,495人，而2005年就有人口12,874人。

呢個縣係1822年12月19號成立，縣名係紀念喺占士麥迪遜同埋安祖積遜時期分別擔任戰爭部長同財政部長嘅威廉·哈里斯·克勞福德。
環式激光陀螺

**環式激光陀螺**（縮寫RLG）係一個環式激光儀，喺同一光路裏面反方向咁傳播同一個光源輸出嘅激光，再通過薩格納克效應嚟檢測外界環形嘅旋轉角速度。而家呢項技術廣泛應用喺軍機、民航飛機、船隻、空間飛行等慣性嘅導航系統入面。
三藩市杜莎夫人蠟像館

**三藩市杜莎夫人蠟像館**（Madame Tussauds San Francisco）係默林娛樂集團杜莎夫人蠟像館喺美國三藩市嘅分館，喺三藩市漁人碼頭。佢喺2014年6月26號開館，亦係全球第十七間蠟像館。

類:蠟像館
丹陽王墓

**丹陽王墓**係中華人民共和國山西省文物保護單位之一，喺朔州市懷仁縣城北4公里。1996年1月12號，呢座古墓被授權畀山西省文物保護單位保管。
華美博物館

**華美博物館**（），喺美國洛杉磯425 North Los Angeles Street，係一間專門展示南加州華裔美國人歷史嘅博物館。博物館喺2003年12月18號創立。

華美博物館係美國規模最大嘅華人博物館，起初開放嘅四個主要展廳，展出嘅相片同實物包括以前移民嘅衫褲、首飾、日用品、文具、家具、移民口供書，甚至有成座中藥舖嘅藥柜、柜台，同埋雜貨店嘅大貨厨。洛杉機市中心，喺林立嘅高樓大厦之中，係一楝古色古香嘅兩層红磚樓，對面係市議會大厦，側邊係101號高速公路。呢間博物館見證咗華人喺美國150幾年嘅奮鬥歷史。 

## 出面網頁
* 展現華人移民血淚史
* 華美博物館官網

類:美國博物館
類:洛杉磯
馬林街道

**馬林街道**係中華人民共和國內蒙古自治區赤峰市元寶山區下轄嘅一個鄉鎮級行政單位，裡面再分為馬林社區、林山社區同埋紅廟社區。
氹仔嘉樂庇總督馬路巴士奪命交通意外

**氹仔嘉樂庇總督馬路巴士奪命交通意外**發生響2018年4月15號，意外搞到一個阿伯離世，亦係嗰年澳門第四單致命嘅交通意外，重印證咗禁咗兼職車長返工都解決唔到巴士嚴重交通意外嘅問題。

## 背景
2018年4月15號朝早九點左右，氹仔嘉樂庇總督馬路中段嘅斑馬線，八十歲嘅阿伯行緊斑馬線，被一架新福利AP1大巴撞底，消防到場嗰陣阿伯個頭出血，意識模糊，送去山頂醫院搶救，之後中午宣佈搶救無效傷重死亡。

## 結果
### 交通警
2018年4月15號，治安警話，事發響朝早九點左右，姓王嘅八十歲阿伯響斑馬線過緊馬路，被巴士撞底，消防到場嗰陣阿伯個頭出血，意識模糊，送去山頂醫院搶救，之後宣佈搶救無效死咗。涉事司機經酒精檢測證實車長體內血液酒精含量係零，冇飲酒。

### 巴士公司
2018年4月15號，新福利巴士公司回應話經初步調查，車長揸AP1響氹仔嘉樂庇總督馬路站開車到斑馬線，掂到一個八十歲嘅阿伯搞到佢受傷，送到山頂醫院之後宣佈搶救無效死咗。涉事車長係全職車長，五十九歲，有揸廿七年大巴經驗，行駛呢條線有兩年半，最近響4月13號休假，每日工時係九個鐘頭廿七分（唔包攞車收車時間），通過酒精測試，最近一年冇發生交通意外，涉事車輛響3月完成車輛保養。重話會協助死者家屬處理善後事宜，配合相關部門調查呢件事故原因，同時持續加強各項安全管理措施，保障行車安全。

2018年4月16號，新福利巴士公司副總經理李啓見話，對再有巴士撞底行人嘅致命交通事故事件深表遺憾，亦會配合警方調查。事發嗰陣啱啱開工兩個鐘，而家已經停職，佢重話會儘快幫所以巴士加裝監測系統，同埋完善監控中心，實時監控巴士安全，亦會對車長駕駛安全評分。新福利響3月亦已經檢測巴士咗四千架次巴士。

### 交通事務局
2018年4月16號，交通事務局局長林衍新話，當局同三間巴士公司都高度重視巴士安全，今年截止4月1號，有三十六個巴士司機因為駕駛安全原因被炒，多過2017年嘅三十二位，兩年前已經要求巴士平均車速降到每個鐘五十公里，有啲地方重降到每個鐘三十公里。對巴士「衝紅燈」零容忍，而家巴士上面都有監察設備，如果發現巴士車長衝紅燈會即炒。未來簽訂嘅新合同亦構思引入對安全紀錄良好嘅巴士公司，可優先攞到新路線。對於有網上傳聞話當局將會削減部分繁忙時段路線嘅班次，嚟騰出預算畀個別巴士公司引入新嘅混合電動巴士，林衍新話，當局一直想方設法配合繁忙時段巴士出行，唔會資助某一間巴士公司，佢又話網上經常流傳不實言論，佢唔會再評論。

## 分析
### 車長不足被逼加班安全性下降
2018年4月11號，運輸工務司司長羅立文帶領佢轄下嘅部門局長以《澳門未來基建發展》為題到橫琴嘅澳門大學同大學青年交流互動。其間交通事務局局長林衍新話：『巴士車長人工平均兩萬六，重有間巴士公司有一個月出過五萬幾蚊添。』，之後羅立文話：『你再講多兩句佢哋唔去讀書去嗮做巴士司機。』，林衍新又回應：『歡迎嗱，我哋歡迎。』，突顯澳門巴士司機嚴重不足，繼之前俾利喇街同飛能便度街交界巴士奪命交通意外停咗三十幾個兼職車長之後，情況雪上加霜，局長希望講到巴士車長高人工來吸引大學生揸巴士解決人力不足問題，但係吸引唔到大學生揸巴士原因，係人工低、工時長嘅問題，有多個公眾響社交平台話大學生一出社會都喜歡投身紀律部隊，原因訓練嗰時薪俸點已經係二百二十點（即係底薪一萬八千七百蚊葡幣）；正式成為紀律部隊之後，起薪點就調升到二百六十點（即係底薪二萬二千一百蚊葡幣），都重未計其他津貼，同埋唔使加班，反觀車長三間巴士底薪都係大約一萬四千蚊左右（未計其他津貼），返工攞車同收工收車都係唔計工時，只有幾十蚊左右津貼，之後加埋其他津貼唔計班先有兩萬蚊左右，但係一撞車或者畀人投訴就會將津貼左扣右扣，再加上部分巴士公司連雙糧都冇，另一方面因為車長人手不足，要長期被逼加班犧牲瞓覺時間搞到行車唔安全先攞到補水錢先會去到局長話平均每位司機人工二萬六左右，但係紀律部隊就底薪唔加班就已經係二萬幾蚊，所以每年政府開考紀律部隊都有過千人申請，但係應徵做車長就冇幾多人。而同樣響2月香港九巴翻車事故後，九巴就將安全獎同服務表現獎津貼一齊納入做底薪一部分希望改善車長人工吸引人才。

### 炒兼職巴士司機解決唔到問題
2018年1月10號，新時代8號大巴撞死過斑馬線嘅行人，由於揸車嘅司機係兼職，所以搞到交局下令全部停嗮三間巴士公司兼職返工，導致司機唔夠問題雪上加霜，導致巴士公司強制要求全職加班補返空咗嘅班次，重引發埋兼職有事就禁兼職，噉全職有事就禁咩嘢嘅輿論，但係響呢事件同樣大巴響斑馬線撞死行人，但唔同係全職司機出事同唔同巴士公司，就冇上次噉大陣仗，有意見質疑政府偏袒某間巴士公司，但16號朝早召開嘅記者會度林衍新被記者問到有關問題就回應唔會偏袒某間巴士公司。

### 政府教育方式誤導斑馬線大嗮
2018年1月10號，新時代8號大巴撞死過斑馬線嘅行人，所以治安警響澳門各區放蛇企暗位觀察捉唔讓行人過斑馬線，2018年2月6號響林茂海邊大馬路一帶捉唔讓行人過斑馬線，之後行人過斑馬線都有車讓行，忽略咗過馬路要睇清楚來車速度，就直接行出馬路，導致慘劇發生。

## 睇埋
*俾利喇街同飛能便度街交界巴士奪命交通意外

## 攷
2018年俄羅斯

俄羅斯喺2018年發生嘅大小事。

## 領導人
* 總統：普京
* 總理：梅德韋傑夫

## 事件
### 2月
* 2月11號：Saratov Airlines 703號班機空難，71人遇難。
* 3月18號：普京以近七成四得票，連任總統。
* 6月14號至7月15號：2018年FIFA世界盃喺俄羅斯搞，最後由法國奪冠。
澳門AP1巴士

**澳門AP1巴士**係一條由澳門新福利公共汽車有限公司做緊，由關閘廣場來回澳門機場嘅循環巴士線。

AP1係為咗配合澳門國際機場開幕而成立；開線嗰陣係由澳巴同新福利聯合營運，而全程收費係五蚊葡幣，過橋之後收三個半葡幣，而AP字頭嘅意思：係攞呢條線兩邊總站嘅葡文第一個字母（機場Aeroporto—關閘Portas do Cerco），另一種意思係來自機場嘅葡文AeroPorto。後來成立嘅機場巴士路線AP2（機場↔媽閣）就令AP字頭嘅定義傾向後面嘅意思。

呢條線響1996年搞過AP1特別線，由葡京來回機場。2008年到2009年就搞過三次AP1X特快線，由關閘來回機場，沿途唔經港澳碼頭同黑沙環。呢條線亦係澳門唯一一條，唔係臨時改路行嗮澳門三條澳氹過海大橋嘅巴士線。亦響澳門所有日間巴士線入面，尾班車最遲嘅巴士線。

## 背景
1995年11月13號，呢條線成立由澳巴同新福利聯合營運。

1998年8月21號，澳門巴士票價調整，呢條線嘅收費亦跟住調整：全程收費係六蚊葡幣，過橋之後收四蚊葡幣。

2003年5月19號，呢條線由於冇咩人搭，由特別專線（有特定站牌）降格做普通澳氹線，按澳氹線收費，全程收費減係三個三葡幣，過橋之後收兩個半葡幣，重延伸到科技大學，唔行北安。

2004年8月1號，呢條線延伸服務到新口岸新填海區（皇朝區），唔行高美士街。

2005年4月8號，土地工務運輸局封閉嘉樂庇總督大橋（澳氹大橋）做維修，呢條線改行西灣大橋，但澳氹大橋維修完重開只係畀巴士、的士、緊急車輛通行嗰陣，呢條線冇回復返原線行，維持走西灣大橋。

2006年4月17號，呢條線縮短咗唔停三分一左右嘅巴士站。

2007年4月18號，呢條線大幅閂站改線，唔行新口岸、葡京、南灣湖、西灣大橋、海洋花園、賽馬會、氹仔城區，改行友誼大橋直達機場。

2007年10月16號，氹仔臨時客運碼頭啟用，呢條線增停「臨時客運碼頭」。

2008年12月1號，澳門巴士票價調整，呢條線嘅收費亦跟住調整：全程收費係四個二葡幣，返嚟澳門過橋之後收三個二葡幣。

2009年1月20號，路氹連貫公路圓形地工程開工，呢條線唔停「連貫公路/科技大學」，增停臨時站（即係而家嘅「偉龍/科技大學」。

2011年8月1號，新巴士營運模式正式實行，呢條線判咗畀新福利嚟做。調整服務時間由06:30到00:20，五至十二分一班車。

2011年2月15號，呢條線增停「北安出入境事務廳」。

2012年12月18號，呢條線增停「湖畔大廈」。

2014年12月18號，關閘邊檢大樓實行新通關安排，調整服務時間由06:05到01:20。

2016年1月16號，調整服務時間由06:00到01:20，四至十二分鐘一班車。

2016年7月18號，巴士站合併唔停「北安大馬路」。

2016年11月5號，祐漢區巴士站點分佈重整，所以唔停「看台街/中銀」、「祐漢街市」，改停「中心街」。

2017年5月20號，氹仔客運碼頭即將啓用，將「臨時客運碼頭」改名做「氹仔客運碼頭」，等氹仔客運碼頭正式啓用之後，就會停「氹仔客運碼頭」。

2017年6月1號，氹仔客運碼頭啓用，呢條線改響入境層B車道嘅巴士站上落客。

2017年8月23號，超強颱風天鴿襲澳，關閘總站受嚴重風暴潮破壞而停用，呢條線改喺關閘東側近特警總部嘅「關閘廣場」站發車。

2018年12月15號，關閘總站重新整好並開番，呢條線入番關閘總站並且以呢個站做發車站同尾站。

## 用車
### 聯營時期

### 新福利時期

## 走線
### 車費

* 全程車費：澳門幣六蚊。
* 用澳門通全民卡，只係扣三蚊，其餘由政府畀。
* 用澳門通學生卡，只係扣一個半，其餘由政府畀。
* 用澳門通長者卡同殘疾卡，免費，由政府畀。

### 服務

### 停站

## 意外
2018年4月15號，響氹仔嘉樂庇總督馬路巴士發生奪命交通意外。

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門新福利公共汽車有限公司

AP1
麗江古城

**麗江古城**（，，又叫**麗江古鎮**（），係中國雲南省麗江市嘅舊城區，1997年12月4號俾聯合國教科文組織定為世界文化遺產，同埋喺2007年攞到亞太區文物古蹟保護獎。

## 概要
麗江古鎮又叫**大研鎮**，喺麗江壩中間，係中國歷史文化名城入面唯一冇城牆嘅古鎮，聽講係因為麗江土司（世襲統治者）係木氏，起城嗰陣好似木字加框而成「困」字嘅原因。納西族名叫「**鞏本知**」，「鞏本」係倉廩，「知」即係集市，所以麗江古鎮應該係倉廩集散之地。

古鎮喺縣境嘅中部，地理坐標係東經100°14′，北緯26°52′。海拔2400米。係一座風景秀麗，歷史悠久同埋文化燦爛嘅名城，亦係中國罕見嘅保存相當完好嘅少數民族古鎮。

## 史
麗江古鎮喺宋末元初開搞，到依家有八百幾年歷史。當時麗江木氏祖先將統治中心由白沙搬到而家嘅獅子山。喺1253年，蒙古軍南征，木氏先祖阿宗阿良投降。1254年，蒙古設三賧（）嚟睇實民官。1277年，改麗江路通安州。大明洪武十五年（1382年），通安州知州阿甲阿得返到大明改設麗江軍民府，賜阿甲阿得木氏，封世襲知府。

麗江古鎮係明朝麗江軍民府同清朝麗江府嘅府衙署所在地，大明叫**大研箱**。大清改叫**大研里**，喺清咸豐年間（1860年到），古城大部份建築都因戰亂而冧嗮。民國以後改叫**大研鎮**。

## 登錄過程
1997年12月3號，聯合國教科文組織世界遺產委員會一致通過，將麗江古鎮列入《世界遺產名錄》。被納入世遺保護嘅範圍除咗大研古鎮外，重有**白沙**、**束河**等兩處民居建築群。

## 圖片

File:LijiangTown.jpg|鳥瞰麗江古鎮
File:丽江四方街.JPG|麗江四方街
File:River along the Square street.JPG|四方街一號
File:丽江古城茶马古道.JPG|麗江古城茶馬古道
File:Mu_Mansion_entrance.JPG|木府
File:木府议事厅.JPG|木府議事廳
File:Lijiang-canales-l02.jpg|
File:Lijiang-canales-l03.jpg|
File:丽江黑龙潭公园.JPG|麗江黑龍潭公園
File:丽江东巴纸坊.JPG|麗江東巴紙坊
File:丽江束河古镇.JPG|麗江束河古鎮
File:A bar operated by Yang Erche Namu.JPG|楊二車娜姆花房酒吧


## 註釋

## 參考
* 《中国西南古纳西王国》，出版社:云南美术出版社，原作:约瑟夫.洛克，译者:刘宗岳，出版年:1999-4，页数: 155，ISBN 978-780-586-514-0
* 《纳西族史》，郭大烈、 和志武著，3－4，四川民族出版社，1999年9月，ISBN 978-754-092-230-6,ISBN 754-092-230-3
* 印象丽江——木府 ．365车友

## 出面網頁
* 丽江旅游网
* 丽江政府网
呂傳贊

**呂傳贊**（）係中華人民共和國政治人物。佢係山東牟平人。

1947年5月，呂傳贊開始做嘢，喺膠東軍區衛生部所屬醫藥廠做統計員、試驗員。1953年，佢喺中國人民大學政治經濟系讀書，1957年畢業之後喺北京石油學院做過助教、講師、政治理論教研室負責人。1966年，做中央對外聯絡部一局副處長。1978年開始，佢做過河北建設學院辦公室副主任、主任、馬列教研室主任。1982年，做河北建設學院院長、黨委副書記。1983年，做中共河北省委常委、科教部部長。1985年，做中共河北省委秘書長。1986年，做中共河北省委副書記。1993年至1997年12月，做第八屆河北省人大常委會主任、黨組書記。1998年1月，做河北省政協主席。

呂係中共第十四、第十五大代表，亦係第六、七、八屆全國人大代表。

2018年4月16號零時十五分，呂傳贊喺河北省石家莊病死，終年86歲。4月18號朝早喺石家莊市殯儀館舉殯。

## 參考

類:中華人民共和國政治人物

類:煙臺人
開台、收台

**開台**同**收台**都係電視台或廣播站成日用到嘅術語。一般嚟講，電視台或廣播站喺當日開始有節目嗰時叫**開台**；相反，當日節目播嗮之後兼喺發射塔撳熄嗮裝置之後先至叫**收台**。

一般嚟講，電視台或廣播站喺收台之後到開台之前嗰橛，屬設備維護或檢修時段，大多數喺半夜到第二日朝早就嚟天光嗰時先至有。

而家由於電視同收音機質量越嚟越好，加上入咗數碼電視、廣播時代，而且好多時24個鐘都有節目睇或收聽，所以家下電視台或廣播站好少有開台同收台現象；而有啲頻道即使24個鐘都有節目睇或收聽亦都有開台現象。

## 開台
開台喺好多國家嘅電視台同頻道、廣播站都有。一般嚟講，佢哋都係從測色板或鴉雀無聲嘅廣播入面開始轉入有節目嗰時嘅現象。開台之後，第一個畫面會係會彈出自己嘅電視台台徽或口號、當日播出嘅節目表、「歡迎收睇」字幕、晨曲、國歌，跟住第一個節目多數都係同早晨新聞有關，亦有時係早上啲節目騷。一般嚟講，電視台或廣播站喺後半夜搞設備維護或檢修之後即刻開台，且大多數都揀喺05:00～07:00範圍內開始當日新嘅節目。但亦有例外，有啲規模比較細嘅電視台或廣播站都會揀黃朝百晏時段開台，亦有啲超細兼冇商業化啲電視台或頻道或廣播站會揀喺晏晝到挨晚差唔多點蠟燭嗰時開始有新嘅節目。

## 收台
收台喺好多國家嘅電視站同廣播站都有。一般嚟講，佢哋都係從當日節目播嗮之後開始轉入測色板、彩條信號或鴉雀無聲嘅廣播現象。多數電視台喺當日最尾播出嘅節目播嗮之後，播控系統會彈出自己嘅電視台台徽或口號、國歌、結束曲、帶「再見」或「晚安」或「多謝收睇」或「全部結束」或「當日節目播映完畢」字幕啲拜拜圖無耐變成測色板或彩條信號，之後發射站會自動切斷信號，期間電視台會利用冇節目時段嚟搞設備維護或檢修。亦有啲電視台喺當日最尾播出嘅節目播嗮之後，會彈出第二日嘅節目表或國歌，再入拜拜圖，最後到測色板或彩條信號。電視台喺發射站切斷咗信號之後，喺模擬電視會長時間見到雪花，重聽到好長兼大聲嘅雜音；喺數碼電視會變成黑屏畫面，喇叭會鴉雀無聲嘅情況；若果喺網上信號或衛星信號或電視信號轉換盒，效果同數碼信號一樣，但會多樣錯誤信息出嚟。喺廣播站，當日最尾播出嘅節目播嗮之後，主播會宣佈當日節目已經播嗮嘅消息，之後廣播變成鴉雀無聲狀態。

一般嚟講，電視台喺當日最後一個節目都係啲好低收視率嘅電影、劇集、娛樂資訊節目、電視騷、資訊型廣告、簡單嘅天氣預報、新聞簡報、第二日嘅節目表八樣是旦一個為主，播完之後掛埋拜拜畫面就收台；而廣播站同電視台啲手法差唔多，當日最後一個節目都係啲資訊型廣告、講故、天氣預報、新聞簡報、音樂五樣是旦一個為主。大多數嚟講，啲電視台或廣播站都揀喺23:00～02:00範圍內收台，亦有少部份電視台會提早到22:30或推遲到03:30～04:00收台都有，直到05:00～07:00時段先至有新嘅節目播出。雖然大多數電視台都有限制播出時間範圍，但大型嘅電視站多數會揀一個禮拜或一個月固定一個時間收台，亦有啲凈揀除禮拜六、日之外啲工作日去收台維護；而細型嘅電視台或廣播站會每日收台一次，亦有啲超細兼冇商業化啲電視台或頻道或廣播站會出現每日至少收台1～2次嘅機會都有。不過網上電視或部份國家級嘅大型電視台或廣播站都係24個鐘播出，好少甚至冇機會見到收台。

家下好多電視台喺收咗台之後，都唔再喺光纜或衛星入面傳輸信號，而係傳輸隻測色板或靜態相。

## 連出去
* 
* 
* TV-Signoffs.com - J. Alan Wall's website devoted to sign-offs and sign-ons of United States television stations
* TV-Ark

類:電視
希爾頓逸林酒店

（）係美國嘅酒店品牌，亦係希爾頓全球酒店集團屬下嘅子公司，1969年1月喺阿利桑那州史葛茨地爾創辦，總部喺維珍尼亞州麥連，業務主要搞酒店生意為主。家下大多數佢屬下啲酒店都係特約經營。2007～2015年間，佢亦發展成希爾頓品牌發展得最快嘅品牌。

## 攷

## 出面網頁
* （總部）
* （中國大陸）

類:美國公司
類:酒店供應商
我想和你唱 (第三季)

，係中國大陸湖南衛視喺2018年第二季度推出嘅一檔星期五黃金檔音樂互動綜藝節目，接檔節目《歌手2018》。節目依舊由《我想和你唱》系列節目製作人王琴同佢團隊打造，並依舊由汪涵、韓紅一齊主持，音樂總監係中國大陸音樂人趙兆，首期節目喺2018年4月2號喺湖南大眾傳媒職業技術學院錄製，同埋喺2018年4月28號首播。歌曲版權由騰訊音樂娛樂集團獨家攞到，並透過旗下嘅QQ音樂、酷狗音樂、酷我音樂一齊出。

呢季節目嘅臺灣播映權由中天電視買到，中天綜合台喺2019年4月20號開始逢星期六夜晚8點播出，5月11號開始變做逢星期六夜晚10點播出，播出順序同原版唔太一樣。

## 賽制
### 賽制詳情
第三季嘅賽制將會喺互動性同音樂性上面作出全新升級，並新增「Call Out」、「十秒同框合唱」同埋「想唱KTV」三個星素互動環節。每星期將有一位明星上載自己嘅合唱徵集影片，觀眾可透過全民K歌同埋戰略合作平台（友唱、K米、全民K歌自助店）參與影片合唱，重可以透過韓束官方微博、抖音APP、新浪微博、網易新聞用戶端、寶聲科技、湖南交通電台、年代音樂電台、荔枝FM等平台參與報名。節目組會從呢位明星嘅參與者入面選出幾十位（至少20—30位，包括明星本人喺「Call Out」環節親自電話邀請嘅三位參與者）嚟到現場，每位參與者有十秒鐘嘅時間同明星同框合唱。十秒同框合唱環節過後，現場將會宣佈六位進入第一輪互動，之後進入30秒同框合唱環節（同前兩季嘅3對1合唱環節類似，唔一樣嘅地方就係參與呢個環節嘅素人嘉賓數由三位變做六位，選曲同合唱徵集影片入面嘅選曲都唔一定一樣）。30秒同框合唱環節過後，六位素人嘉賓將進入第二輪互動，即「想唱KTV」環節，之後明星將會從六位入面揀兩位做演唱拍檔候選人（第十二期改為鑒客團成員推薦兩位做演唱拍檔候選人），並分別同兩位進行「一對一圓夢合唱」環節嘅綵排。綵排結束後，明星將會從兩位候選人入面最終揀一位做派對嘅演唱拍檔，並完成最終嘅一對一圓夢合唱。令外，派對主人韓紅喺呢季亦將同每期嘅音樂大來賓一齊完成音樂上面嘅合作。

從第三期開始，原先嘅30秒同框合唱環節變做60秒同框合唱。喺呢個環節入面，六位素人嘉賓將分為兩組並分別同呢期嘅音樂大來賓一齊完成一首經典曲目。

### Call Out環節
呢個賽季喺正式錄製之前新增「Call Out」環節。音樂大來賓提前一日到錄製現場後，將從自己嘅參與者入面隨機選出三位，並畀佢哋發出電話邀約，邀請佢哋喺24個鐘入面到錄製現場，同自己一同嗨唱。

### 想唱KTV環節
喺呢個環節入面，明星同參與者將會似朋友一樣一齊唱卡拉OK，並互相分享自己嘅KTV保留曲目。

## 節目一覽
**註：**
# 圖例：標示者表示進入30/60秒同框合唱環節，標示者表示俾歌手選中（或者俾鑒客團成員推薦）做演唱拍檔候選人同進入一對一圓夢合唱嘅綵排環節，標示者表示綵排結束後俾歌手最終確定為演唱拍檔同進入一對一圓夢合唱環節，標示下劃線者表示呢位素人嘉賓係Call Out環節入面嘅受邀者，素人嘉賓嘅名同演唱曲目所在環節右上角嘅數字表示60秒同框合唱環節入面嘅出場組別。
# 除特別註明外，30秒同框合唱環節選曲同合唱徵集影片入面嘅選曲一樣。
### 第一期
* 錄製日期：2018年4月2號

### 第二期
* 錄製日期：2018年4月16號

### 第三期
* 錄製日期：2018年5月2號

### 第四期
* 錄製日期：2018年4月17號

### 第五期
* 錄製日期：2018年5月3號

### 第六期
* 錄製日期：2018年5月16號


:  A. 一對一圓夢合唱環節選曲同合唱徵集影片入面嘅選曲一樣


### 第七期
* 錄製日期：2018年5月15號


:  A. 亦參與十秒同框合唱環節


### 第八期
* 錄製日期：2018年5月30號

### 第九期
* 錄製日期：2018年6月11號


:  A. 一對一圓夢合唱環節選曲同合唱徵集影片入面嘅選曲一樣


### 第十期
* 錄製日期：2018年6月12號


:  A. 一對一圓夢合唱環節選曲同合唱徵集影片入面嘅選曲一樣


### 第十一期
* 錄製日期：2018年6月25號

### 第十二期
* 錄製日期：2018年6月27號

## 爭議
儘管節目組聲稱《我想和你唱》係個幫歌迷圓夢嘅舞台，且參與節目嘅素人嘉賓都係出自平凡崗位上嘅普通人，但喺呢季節目入面有多位素人嘉賓係《The Voice 決戰好聲》第一季嘅學員，比如喺第一期節目入面同蔡依林同台合唱嘅丹尼爾（奐仁戰隊四強）、第四期節目入面同莫文蔚同台合唱嘅張旻華（豪華組合成員、丁當戰隊四強）、第五期節目入面同鳳凰傳奇同台合唱嘅林珈含（曹格戰隊四強）、第七期節目入面同田馥甄同台合唱嘅翁奕傑（曹格戰隊四強），同埋喺第八期節目入面同華晨宇同台合唱嘅闇鴻麟同龔傑尉（前者係奐仁戰隊四強，後者係丁當戰隊四強）。令外，根據現場觀眾嘅描述，參與節目嘅素人嘉賓亦並非都係歌迷，其中大多數都係節目組透過線下渠道海選產生，真正嘅歌迷屈指可數。

## 收視率

|-
| 1
| 
| 
| 
| 2
| 
| 4.24
| 1
| 
|-
| 2
| 
| 0.816
| 2.95
| 4
| 1.02
| 3.72
| 2
| 
|-
| 3
| 
| 0.823
| 3.02
| 4
| 0.93
| 3.5
| 2
| 
|-
| 4
| 
| 0.744
| 2.82
| 5
| 
| 
| 2
| 
|-
| 5
| 
| 0.848
| 3.23
| 4
| 1.0
| 3.74
| 2
| 
|-
| 6
| 
| 0.713
| 2.67
| 4
| 0.86
| 3.27
| 2
| 
|-
| 7
| 
| 0.686
| 2.57
| 5
| 1.02
| 3.77
| 2
| 
|-
| 8
| 
| 
| 
| 6
| 1.03
| 3.69
| 2
| 
|-
| 9
| 
| 0.711
| 2.39
| 6
| 1.06
| 3.86
| 1
| 
|-
| 10
| 
| 0.865
| 3.24
| 4
| 0.99
| 3.89
| 2
| 
|-
| 11
| 
| 0.824
| 3.03
| 3
| 1.05
| 4.04
| 1
| 
|-
| 12
| 
| 0.906
| 3.35
| 4
| 1.14
| 
| 1
| 

## 註

## 參考

## 出面網頁
* 
* 《我想和你唱第三季》芒果TV官方頻道
* 《我想和你唱第三季》唱吧專題頁面
* 《我想和你唱第三季》全民K歌專題頁面

## 綜藝節目變遷
我想和你唱 (第二季)

，係中國大陸湖南衛視喺2017年第二季度推出嘅一檔星期六後晚間檔音樂互動綜藝節目，接檔節目《歌手2017》。節目依舊由《我想和你唱》系列節目製作人王琴同佢團隊打造，並依舊由汪涵、韓紅一齊主持，音樂總監係中國大陸音樂人趙兆，首期節目喺2017年3月30號喺湖南大眾傳媒職業技術學院錄製，同埋喺2017年4月29號首播，歌曲版權由網易雲音樂獨家攞到。

呢季節目嘅臺灣播映權由中天電視買到，中天綜合台喺2018年3月31號開始逢星期六夜晚8點播出。

## 賽制
第二季嘅賽制除星素互動環節外，其他環節同第一季基本一樣。每星期將有三位明星上載自己嘅合唱徵集影片，觀眾可透過芒果直播同唱吧參與影片合唱，重可以透過芒果TV、優酷、網易雲音樂、新浪微博、網易新聞、映客直播、温莎KTV、一葉子官方微博、胡桃里音樂、荔枝FM、年代音樂電台、等平台參與報名。節目組會從三位明星嘅參與者入面選出一百位嚟到派對現場，舞台亦將為佢哋設置專門區域，百人嗨唱團作為一方陣營可隨時同明星進行互動。同時，為配合百人嗨唱團嘅到來，節目模式亦進行咗全新升級，取消咗第一季入面原有嘅「6進3」環節，取而代之嘅係透過百人即興互動然後現場宣佈三位進入第一輪合唱，之後嘅「3對1合唱」、「明星3選1」同埋「1對1圓夢合唱」等環節就同第一季一樣，而評選最受歡迎嘅草根嗨唱達人環節就被取消。

## 節目一覽
**註：**標示者表示進入第一輪現場合唱，標示者表示俾歌手選中做演唱拍檔同進入第二輪現場合唱，標示者表示未喺播出版本入面出現。
### 第一期
* 錄製日期：2017年3月30號

### 第二期
* 錄製日期：2017年4月19號

### 第三期
* 錄製日期：2017年4月20號

### 第四期
* 錄製日期：2017年4月30號



: A. 上季嗨唱達人丁芙妮、洪健軼、王希喬作為特別來賓回歸嗨唱團


### 第五期
* 錄製日期：2017年5月1號



: A. 第二輪係第3個出場

: B. 第二輪係第2個出場


### 第六期
* 錄製日期：2017年5月17號

### 第七期
* 錄製日期：2017年5月18號



: A. 第二輪係第3個出場

: B. 第二輪係第2個出場


### 第八期
* 錄製日期：2017年6月2號



: A. 第二輪係第3個出場

: B. 第二輪係第2個出場


### 第九期
* 錄製日期：2017年6月3號

### 第十期
* 錄製日期：2017年6月15號



: A. 喺影片合唱版本入面嘅林子祥係用國語唱，部分合唱者係用粵語唱。現場演出版本係用粵語唱，並喺間奏加入電影《笑傲江湖》主題曲《滄海一聲笑》


### 第十一期
* 錄製日期：2017年6月16號



: A. 第二輪係第2個出場

: B. 第二輪係第3個出場

: C. 第二輪係第1個出場


### 第十二期
* 錄製日期：2017年6月28號

## 爭議
喺2017年7月8號播出嘅第十一期節目入面，胡夏嘅第一輪演唱曲目同出場曲原本係《那些年》。但由於《那些年》嘅詞作者九把刀涉嫌參與過「臺獨」活動，導致歌曲未能通過審查，所以胡夏同歌迷嘅合唱VCR同第一輪嘅「3對1合唱」環節喺正式播出版本入面被全數刪除，就連出場曲都被換成《夏至未至》。而胡夏同三位嗨唱達人喺第一輪嘅「3對1合唱」環節合唱嘅《那些年》喺節目播出之後有過一小段時間可以喺網易雲音樂入面可以搵得到，30分鐘之後就被刪除，之後喺第二日上晝又重新上線，但詞作者九把刀嘅名已經從歌曲簡介入面鏟走。

## 收視率

|-
| 1
| 
| 1.029
| 6.03
| 6
| 0.83
| 5.88
| 1
| 
|-
| 2
| 
| 1.201
| 7.05
| 6
| 0.9
| 6.61
| 1
| 
|-
| 3
| 
| 
| 
| 8
| 
| 
| 1
| 
|-
| 4
| 
| 1.128
| 6.55
| 6
| 0.97
| 6.69
| 1
| 
|-
| 5
| 
| 0.979
| 5.73
| 6
| 0.86
| 5.66
| 1
| 
|-
| 6
| 
| 1.003
| 5.68
| 6
| 0.78
| 5.41
| 1
| 
|-
| 7
| 
| 0.980
| 5.55
| 6
| 0.8
| 5.6
| 1
| 
|-
| 8
| 
| 1.054
| 6.03
| 6
| 0.84
| 5.79
| 1
| 
|-
| 9
| 
| 
| 7.22
| 5
| 1.23
| 8.28
| 1
| 
|-
| 10
| 
| 1.190
| 7.02
| 3
| 0.98
| 6.95
| 1
| 
|-
| 11
| 
| 0.927
| 5.23
| 7
| 0.98
| 6.68
| 1
| 
|-
| 12
| 
| 1.262
| 
| 3
| 
| 
| 1
| 

## 參考

## 出面網頁
* 
* 《我想和你唱第二季》芒果TV官方頻道
* 《我想和你唱第二季》唱吧專題頁面

## 綜藝節目變遷
走地雞蛋

**走地雞蛋**（Free-range eggs）即係由走地雞所生嘅雞蛋。因為走地雞可以喺農場範圍自由咁走嚟走去，呼吸新鮮空氣，所以走地雞都比一般養雞方式嘅雞自然健康，生出嚟嘅蛋亦會好味啲，營養價值亦比較高。

## 蛋黃顏色
走地雞蛋嘅蛋黃可能會比一般嘅雞蛋較橙黃，係因為佢哋有機會食到天然嘅食物，例如草、昆蟲等等。

但係蛋黃橙黃嘅雞蛋唔代表一定來自走地雞，因為一啲飼料添加劑亦可以令雞隻生出蛋黃比較橙黃顏色嘅雞蛋。

## 攷
酒泉專區

**酒泉專區**，係中國甘肅省一個撤銷咗嘅專區，1949年開始有，喺而家甘肅省嘅西北部。呢個區轄下有酒泉、金塔、鼎新、安西、敦煌、玉門等縣同埋肅北設治局，專員公署駐酒泉縣（現今係縣市）。

1950年劃入埋臨澤、高台兩個縣。1954年設立肅南裕固族同埋阿克塞哈薩克族兩個自治區，再劃入埋額濟納自治區。1955年酒泉專區撤銷，同武威專區合併為張掖專區。1958年設立玉門礦區。1961年恢復酒泉專區，玉門市劃入呢個區。1964年叫返做酒泉縣。1969年劃入內蒙古自治區嘅額濟納旗，專區改名叫酒泉地區。
金屬探測器

**金屬探測器**係一種用來探測金屬嘅電子儀器，最啱用來搵收埋喺第啲嘢入邊嘅金屬，或者埋喺地下嘅金屬物件。

類:檢測儀器
類:保安
中國鐵路廣州局集團

**中國鐵路廣州局集團有限公司**（簡稱「**廣鐵集團**」），係中國鐵路總公司屬下公司，主要負責經營廣東、湖南、海南大部分鐵路業務，總部喺廣州。1993年試過改成公司制，當時叫做「**廣州鐵路（集團）公司**」。

## 史

廣鐵集團嘅歷史可以追溯到1936年成立嘅衡陽鐵路局。1958年衡陽鐵路局機關南遷廣州，成為廣州鐵路局，亦就係而今廣鐵集團嘅前身。

1953年1月1號成立**廣州鐵路管理局**，下邊包括廣州、衡陽、株洲、南昌四個運輸分局，管轄粵漢鐵路蒲圻站（唔含本身）南邊、湘桂鐵路冷水灘站（包含本身）東邊、廣三鐵路、廣九鐵路同新劃俾廣州鐵路管理局嘅浙贛鐵路鷹潭站（唔含本身）以西、南潯鐵路。

1958年1月1號，南昌分局歸落新成立嘅南昌鐵路管理局，撤銷鐵路分局建制。1958年8月，廣州鐵路管理局改名做**廣州鐵路局**，實行運輸同工程建設合一嘅制度。1958年11月1號，長沙鐵路局成立。廣州局淨係管轄廣東省範圍嘅鐵路。

1959年1月1號，廣州鐵路局喺海南東方縣八所鎮成立海南鐵路辦事處，接管海南島八所鐵路。1961年8月1號，長沙鐵路局撤銷，京廣線衡陽站同埋衡陽站一路往北歸屬武漢鐵路局，衡陽站以南屬廣州鐵路局。1963年4月1號，武漢鐵路局撤銷，京廣線蒲圻站之外一路往南都歸落廣州鐵路局，又恢復咗鐵路分局建制。廣州鐵路局下轄廣州、衡陽、長沙三個鐵路分局以及海南鐵路辦事處。

1983年12月15號，廣州鐵路局廣深鐵路公司成立。1986年12月衡陽分局合併入長沙分局。1987年5月28號，廣東省三茂鐵路公司成立，由廣州局代管。不過，喺廣東雷州半島嘅黎湛線（黎塘至湛江）以及茂名支線屬於南寧鐵路局管理。

廣深鐵路公司上咗市（Sehk2，0525、NYSE，GSH、上交所，601333）。

1992年，**廣州鐵路（集團）公司**做咗工商登記。1993年2月8號，廣州鐵路（集團）公司成立，變成以商業模式運作嘅國有獨資鐵路企業，試驗中國鐵路市場化。

去到2010年代初，廣鐵總營業里程達到6519公里，其中高速鐵路同城際鐵路有1449公里。每日平均開出動車組同客運列車420.5對，高峰期最多一日開出534對。總共有133個經營客運嘅車站。平均每日運送62萬旅客，最多一日運送116.7萬人。到2011年底為止，公司總資產2846億人民幣，職工總數17.4萬人。

2017年11月7號，國家工商行政管理總局批准廣州鐵路（集團）公司改名，改成**中國鐵路廣州局集團有限公司**。

2017年11月13號，喺中國國家企業信用信息公示系統入邊，中國鐵路廣州局集團有限公司搞掂咗工商登記變更。工商登記變更之後，中國鐵路廣州局集團有限公司仲係中國鐵路總公司100%控股嘅公司，不過，公司由原先嘅全民所有制企業變成有限責任公司（非自然人投資或控股嘅法人獨資）企業，註冊資本由原先嘅1608.45315億元變成2492.5403億元人民幣，業務範圍擴大，增加鐵路客貨運輸同有關嘅服務、國內貨運代理、房地產開發等等。

2017年11月19號，中國鐵路廣州局集團有限公司正式掛牌。

## 附屬公司

廣鐵集團設置4個派出機構，33個直屬單位，10個工程建設指揮部，仲擁有8間合資公司，另外仲籌劃緊10間合資公司。下轄52個運輸站段，5個運輸輔助單位，另外仲有實業、旅遊、廣告、房地產、外經外貿、經濟技術開發等36間唔係做運輸業務嘅子企業。

### 控股公司
* 廣深鐵路股份有限公司
**廣梅汕鐵路有限公司
**廣東三茂鐵路公司
* 石長鐵路有限責任公司
* 粵海鐵路有限責任公司
* 深圳平南鐵路有限公司（深圳市地鐵集團佔75%，廣鐵佔25%，而今做緊改拆工程）
* 廣東廣珠城際軌道交通有限責任公司
* 海南東環鐵路有限公司

## 運輸站段

### 廣鐵直屬
#### 動車段

動車段負責檢修動車組，主要作為客運專線嘅動車檢修基地，廣州係目前全國規劃四個動車段嘅所在地之一。

*廣州動車段（廣州南）
*廣州東動車所（石牌）
*深圳北動車運用所（深圳北）
*長沙動車所（長沙南）
*三亞動車所（三亞）

#### 機務段
機務段負責火車頭（）嘅運用、檢修同維護工作，當中分為乘務部門同檢修部門，乘務部門係司機負責執行駕駛工作，檢修部門負責日常嘅機車保養。

*廣州機務段（廣段）
*懷化機務段（懷段）
*株洲機務段（株段）
*長沙機務段（長段，2011年恢復）
*龍川機務段（龍段）
*海口機務段（海段）
*深圳機務段（深段）

### 廣深鐵路公司
#### 客運段
*廣九客運段

## 註

## 參考

## 出面網頁
* 官方網頁
* 鐵路網：廣鐵集團專題